sagorsarker/bangla-wikipedia huggingface dataset:
ক্লাউডিয়া শিফার

ক্লাউডিয়া শিফার () (জন্ম: ২৫ আগস্ট, ১৯৭০) একজন জার্মান মডেল এবং অভিনেত্রী। ১৯৯০-এর দশকে তিনি ছিলেন একজন খ্যাতনামা ফ্যাশন মডেল। বিশেষ করে সেসময়ে করা ব্রিজিত বার্দোর সাথে তার কাজগুলো তাকে খ্যাতির চূড়ায় নিয়ে যায়। শিফার বিশ্বের অন্যতম সফল একজন মডেল, যিনি প্রায় ৫০০-এরও বেশি সাময়িকীর প্রচ্ছদে স্থান পেয়েছেন। ফোর্বস-এর অনুমান অনুসারে তার মোট সম্পত্তির পরিমাণ প্রায় সাড়ে পাঁচ কোটি মার্কিন ডলার বা ৩ কোটি ৮০ লক্ষ পাউন্ড।
শিফারের জন্ম পশ্চিম জার্মানির নর্থ রাইন ওয়েস্টফ্যালিয়ার রাইনবার্গ শহরে। তার মা ও বাবার নাম যথাক্রমে গাডরান ও হাইন্জ শিফার। তার বাবা পেশায় ছিলেন একজন আইনজীবী। ক্লাউডিয়া শিফাররা দুই ভাই ও এক বোন। ভাই দুজনের নাম স্টেফান ও অ্যান্ড্রিজ, এবং বোনের নাম অ্যান ক্যারোলিন।
তিনি মূলত হতে চেয়েছিলেন একজন আইনজীবী এবং তার বাবার ল ফার্মে কাজ করতে কাজ করার ইচ্ছা পোষণ করতেন। পরবর্তীতে তিনি তার এই ইচ্ছা থেকে সরে আসেন। কারণ ১৯৮৭ সালে, ১৭ বছর বয়সে তাকে ডাজেলডর্ফের এক নাইটক্লাবে মাইকেল লিভেটনের সাথে দেখা যায়, যিনি ছিলেন মেট্রোপলিটান মডেল এজেন্সির একজন কর্মকর্তা।
প্যান্ডোরা পেপারস শিফারকে সেসব সেলিব্রিটিদের মধ্যে তালিকাভুক্ত করেছে যারা অফশোর ব্যাংকিং এর সাহায্যে আর্থিক সুবিধা ভোগ করেছেন।
ইভা মেন্ডেজ

ইভা মেন্ডেজ () (জন্ম: ৫ মার্চ, ১৯৭৪) একজন মার্কিন অভিনেত্রী। ১৯৯০-এর দশকে তার অভিনয়ের শুরু। ধারাবাহিকভাবে বিভিন্ন হলিউড চলচ্চিত্রে অভিনয়ের পর তিনি সত্যিকারভাব জনসম্মুখে পরিচিতি লাভ করেন "ট্রেনিং ডে" চলচ্চিত্রে নগ্ন দৃশ্যে অভিনয় করার মাধ্যমে। পরবর্তী তিনি মূলধারার অনেক চলচ্চিত্রে অভিনয় করেন। এসকল চলচ্চিত্রের মাঝে আছে "টু ফাস্ট টু ফিউরিয়াস", "হিচ", "উই ওন দ্য নাইট", এবং "দ্য স্পিরিট"।
মেন্ডেজের জন্ম যুক্তরাষ্ট্রের ফ্লোরিডা অঙ্গরাজ্যের মায়ামি শহরে। তার মা-বাবা জাতিতে কিউবান। মা-বাবার বিবাহ বিচ্ছেদের পর মেন্ডেজ বড় হন ক্যালিফোর্নিয়ার লস অ্যাঞ্জেলস শহরের উপশহর গ্লেন্ডেলে। মেন্ডেজের ভাষ্যমতে তার মা প্রাথমিক জীবনে “মেন্ডেজকে ভালোভাবে রাখতে অনেক বেশি কষ্ট স্বীকার করেছেন”। তার বাবা ছিলেন একজন গাড়ি বিক্রির দোকানের বিক্রয়কর্মী, এবং মা (তার নামও ইভা) বর্তমানে একটি স্কুলের অধ্যক্ষ্যা। ইভা মেন্ডেজ তার চার ভাই-বোনের মধ্যে সবচেয়ে ছোট। তার দুটি ভাই ও একটি বোন আছে। ক্যাথলিক হিসেবে বড় হয়ে ওঠা মেন্ডেজ হতে চেয়েছিলেন একজন গির্জার সেবিকা। তিনি অনর্গল স্প্যানিশ বলতে পারেন।
মেন্ডেজ কখনোই একজন অভিনেত্রী হিসেবে নিজেকে চিন্তা করেন নি, কারণ জীবন নিয়ে তার অন্যান্য ইচ্ছা ছিলো। প্রথমে গ্লেন্ডেল শহরের হার্বাট হুভার হাই স্কুলে পড়াশোনা করার পর তিনি বিপণন (মার্কেটিং) পড়ার জন্য যোগ দেন নরহিজের ক্যালিফোর্নিয়া স্টেট ইউনিভার্সিটিতে। কিন্তু অভিনয় জীবনের চাপে পরবর্তীতে আর পড়াশোনা চালিয়ে যাওয়া সম্ভব হয়নি। বিশ্ববিদ্যালয়ে পড়াকালীন তার সহাপাঠী ছিলো অভিনয় প্রশিক্ষক ইভানা চাবাক।
অভিনয় জীবনের সাথে মেন্ডেজ রেভলন কসমেটিক্সের একজন আন্তর্জাতিক মুখপাত্র। জুলিয়ান মুর, হ্যালি বেরি, সিন্ডি ক্রফোর্ডের মতো মডেল ও অভিনেত্রী দুই পেশাতেই পদচারণা করেছেন। তারাও রেভলনের টেলিভিশন ও কাগজের বিজ্ঞাপনে অংশ নিয়েছিলেন। মেন্ডেজ সেই সাথে রেভলনের স্তন ক্যান্সারের নিরাময় গবেষণার জন্য অর্থ সংগ্রহের ক্যাম্পেইনে তহবিল সংগ্রহের কাজও করেছেন এবং সমর্থন জানিয়ে আসছেন।
"ম্যাক্সিম" ম্যাগাজিনের ২০০৭ সালের হট ১০০ ইস্যুতে মেন্ডেজ ৭ম স্থান অধিকার করেছিলেন। এছাড়া ম্যাক্সিমের ২০০৭ সালের নভেম্বরের সংখ্যার প্রচ্ছদে তাকে দেখা যায়। এছাড়াও মেন্ডেজ "ফ্লন্ট" ম্যাগাজিনের জন্য নগ্ন অবস্থায় পোজ দেন। যদিও তিনি এই ফটোশুট সম্পর্কে বলেন যে, তার নগ্ন দেহ এখানে পুরোপুরি দৃশ্যমান হয়নি, কারণ তিনি নিজেই নিজেকে ঢেকে রেখেছিলেন। পরবর্তীতে তিনি কেলভিন ক্লেইনের জন্য নগ্ন অবস্থায় পোজ দেন, যেখানে দেখা যায় যে, তিনি নগ্ন অবস্থায় বিছানায় শুয়ে আছেন, এবং তার ডান স্তন ও স্তনবৃন্ত দৃশ্যমান।
২০০৭ সালের ডিসেম্বরে তিনি পিপল ফর দি ইথিকাল ট্রিটমেন্ট অফ অ্যানিম্যালসের পশমী কাপড় ব্যবহার বিরোধী ক্যাম্পেইনের জন্য নগ্ন পোজ দেন। সেখানে নিচে ট্যাগলাইন হিসেবে লেখা ছিলো, ‘’ অর্থাৎ, ‘পশম? আমি বরং নগ্ন অবস্থায়ই যাবো।’ ২০০৮ সাল থেকে তিনি ক্যালেন্ডার অফ কামপারিরও একজন মুখমডেল।
২০০৮ সালের শুরুতে মেন্ডেজ জানান যে, তিনি ইউটার একটি পুনর্বাসন কেন্দ্রে কয়েক সপ্তাহ অবস্থান করেছেন। তার বিবরণের বরাত দিয়ে তার প্রতিনিধি গণমাধ্যমকে জানান, “তিনি বিগত কয়েক বছরের কঠোর পরিশ্রম করেছেন, এবং তিনি এই সিদ্ধান্তে পৌঁছেছেন যে, ব্যক্তিগত কিছু কাজে সময় দেবার জন্য তিনি এখন খুবই প্রয়োজনীয় একটি বিরতি গ্রহণ করবেন। যদিও মারাত্মক কিছু নয়, কিন্তু তিনি মনে করেন যে, এ কাজে তাঁর বাইরের পেশাদার কিছু মানুষের সাহায্যের প্রয়োজন আছে।”
২০০৮ সালে ইভা মেন্ডেজ বারাক ওবামার পক্ষে নির্বাচনী প্রচারণায় অংশ নেন। ইভা ও তার প্রেমিকা পেরুভীয় চলচ্চিত্র নির্মাতা জর্জ অগাস্টো ২০০২ সাল থেকে একত্রে অবস্থান করছেন।
ক্রিস্টি টার্লিংটন

ক্রিস্টি নিকোল টার্লিংটন () (জন্ম: ২ জানুয়ারি ১৯৬৯) একজন মার্কিন মডেল। ১৯৮৭ থেকে ২০০৭ সাল পর্যন্ত কেলভিন ক্লেইনের হয়ে মডেলিং করার জন্য তিনি বেশি পরিচিত। মেইবলাইন কসমেটিক্স, ভারসাচি সহ কয়েক ডজন কোম্পানির পক্ষে তিনি মডেলিং করেছেন। তিনি ফ্যাশন ডিজাইনের ওপর নির্মিত তথ্যচিত্র "ক্যাটওয়াক" ও "আনজিপড"-এও অভিনয় করেছেন। এল ম্যাকফারসন, নেওমি ক্যাম্পবেল, ও ক্লডিয়া শিফারের পর তিনি হচ্ছেন ফ্যাশন কাফের চতুর্থ মডেল বিনিয়োগকারী।
টার্লিটনের জন্ম যুক্তরাষ্ট্রের ক্যালিফোর্নিয়া অঙ্গরাজ্যের ওয়ালনাট ক্রিকে। তার তিন বোনের মধ্যে তিনি দ্বিতীয়। তার বাবা ডোয়াইন টার্লিংটন পেশায় ছিলেন একজন বৈমানিক। তিনি প্যান আমেরিকান এয়ারওয়েজে বিমান চালনা করতেন। টার্লিংটনের মা মারিয়া এলিজাবেথ ছিলেন পেশায় একজন ফ্লাইট অ্যাটেন্ডেন্ট, এবং তিনিও ঐ একই বিমান সংস্থায় চাকরি করতেন। টার্লিংটনের মা জাতিতে ছিলেন এল সালভাদরের নাগরিক।
টার্লিংটনের বাবা ফ্লোরিডার মায়ামিতে প্যান আমেরিকানের হয়ে ট্রেইনিং ক্যাপ্টেন হিসেবে কাজ করতেন। সেখানেই একদিন আলোকচিত্র গ্রাহক ডিনি কোডি কেক খাওয়ারত অবস্থায় টার্লিংটনকে আবিষ্কার করেন। স্কুল জীবনের পরপর, ১৪ থেকে ১৬ বছর বয়স থেকেই টার্লিংটন মডেলিং শুরু করেন। মন্টে ভিসতা গ্রাজুয়েট স্কুলে পড়ার সময় পর্যন্ত তিনি গ্রীষ্মকালে তার মডেলিং পেশা চালিয়ে গেছেন। স্নাতক পাশের পর তিনি নিউ ইয়র্ক সিটিতে চলে যান, এবং পুরোদমে মডেলিং করা শুরু করেন।
টার্লিংটন যোগ ব্যায়ামে খুবই উৎসাহী। তিনি নিয়মিত এটির চর্চা করেন। সান ফ্রান্সিসকোতে ল্যারি শুলট্‌জ, ও জোহানাস ভ্যাগ ভাগটিনের কাছে তিনি যোগ ব্যায়াম শিক্ষা নিয়েছেন। টার্লিংটন এ বিষয়ে একটি বইও লিখেছেন। বইয়ের শিরোনাম "লিভিং ইয়োগা: ক্রিয়েটিং আ লাই প্র্যাকটিস" ()। তিনি প্রাচ্যের ধর্মশাস্ত্রেও যথেষ্ট আগ্রহী। ১৯৯৪ সালে তিনি পুনরায় স্কুলের পড়াশোনায় ফিরে যান, এবং নিউ ইয়র্ক ইউনিভার্সিটির গ্যালাটিন স্কুল অফ ইন্ডিভিজুয়ালাইজড স্টাডি থেকে স্নাতক কাম লড সম্পন্ন করেন। সেখান থেকে তিনি কলা বিভাগে সম্মান ডিগ্রি লাভ করেন, এবং তার বিষয় ছিলো তুলনামূলক ধর্মতত্ত্ব ও প্রাচ্যের ধর্মবিশ্বাস। ১৯৯৯ সালে কমেডি টক শো "লেট নাইট উইথ ডেভিড লেটারম্যান"-এ তিনি তার এই স্কুল জীবনের সম্মন্ধে কথা বলেছেন। এতো আগ্রহ থাকা সত্ত্বেও ছোটবেলা থেকেই তিনি একজন রোমান ক্যাথলিক। পূর্বে একবার নিরামিষভোজী হিসেবে জীবনযাপন করলেও, পরবর্তীতে তিনি আবার আমিষ ভোজন শুরু করেন। তিনি ধূমপায়ী ছিলেন, এবং তার বাবার মৃত্যু হয় ফুসফুস ক্যান্সারের কারণে। এজন্য পরবর্তীকালে তিনি ধূমপানবিরোধী কার্যক্রমে সংযুক্ত হন, এবং কেয়ারের অ্যাম্বাসেডরের পদ লাভ করেন।
টার্লিংটন প্রেম করেছেন অভিনেতা রজার উইলসন, ক্রিশ্চিয়ান স্লেটার, এবং জ্যাসন প্যাট্রিকের সঙ্গে। ২০০০ সালের শেষের দিকে হ্যাম্পটনসের এক অনুষ্ঠানে তার সাথে দেখা হয় অভিনেত্রী, পরিচালক, ও লেখক এডওয়ার্ড বার্নসের সাথে, এবং কয়েক সপ্তাহের মধ্যে তাদের দুইজনের বাগদান হয়। ৯/১১ আক্রমণের কারণে ২০০১ সালের অক্টোবরে ইতালিতে তাদের পূর্ব নির্ধারিত বিয়ে পিছিয়ে যায়। ঐ দুর্ঘটনার দিন তারা দুর্ঘটনাস্থল থেকে মাত্র কয়েক ব্লক দূরে অবস্থান করছিলেন। পরবর্তীতে তাদের সম্পর্ক ভেঙ্গে যায়। এই জুটি পরবর্তীতে আবার এক হয় এবং ২০০৩ সালের ৭ জুন তারা বিবাহ বন্ধনে আবদ্ধ হন। এই দিনটি ছিলো তার বাবার ফুসফুস ক্যান্ডারে আক্রান্ত হয়ে মারা যাওয়ার দিন, এবং তার ৫ম মৃত্যুবার্ষিকী। ২০০৯ সাল পর্যন্ত তিনি কলাম্বিয়া ইউনিভার্সিটিতে জনস্বাস্থ্যের ওপর স্নাতকোত্তর ডিগ্রি লাভের জন্য পড়াশোনা করছেন।
লিতিসিয়া কাস্তা

লিতিসিয়া মারি লরা কাস্তা (, )) (জন্ম: ১১ মে, ১৯৭৮) একজন ফরাসী মডেল ও অভিনেত্রী।
লিতিসিয়া কাস্তার জন্ম ফ্রান্সের পোঁ-অদেম ক্যান্টনের ওরে শহরে। লিন ব্লিনের বাড়ি ছিলো নরমান্ডিতে, এবং বাবা দোমিনিক কাস্তার নিবাস ছিলো কর্সে। জ্যঁ বাতিস্ত নামে তার বড় একটি ভাই, ও মারি-অঁ নামে ছোট এক বোন আছে। তিনি তার শৈশব কাটিয়েছেন ফ্রান্সের নরমান্ডি ও নয়জি-লে-গ্রঁ (৯৩ - ফ্রান্স)-এ।
মাত্র ১৫ বছর বয়সে তার মডেলিং জীবনের শুরু। সেসময় তিনি বাবার সাথে কর্সে বাস করতেন, এবং তখন একজন আলোকচিত্র গ্রাহক তাকে আবিষ্কার করেন, এবং তার মাধ্যমেই কাস্তার মডেলিং জীবনে পদার্পণ। তিনি ১০০-এরও বেশি ম্যাগাজিনের প্রচ্ছদে স্থান পেয়েছেন। এর মধ্যে আছে উল্লেখযোগ্য কয়েকটি হচ্ছে ভিক্টোরিয়া’স সিক্রেট, "এল", "ভোগ" ইত্যাদি। এছাড়া তিনি স্পোর্টস ইলাস্ট্রেটেড সুইমস্যুট ইস্যু, "রোলিং স্টোন", এবং "পিরেল্লি ক্যালেন্ডার"-এর হয়েও মডেলিং করেছেন।
২০০১ সালের ১৯ অক্টোবর তিনি শাতিনি নামের একটি কন্যা সন্তানের জন্ম দেন। কন্যার বাবা তার প্রাক্তন প্রেমিকা স্টেফান সেদনাউয়ি। বর্তমানে তিনি ইতালীয় অভিনেতা স্টেফানো অ্যাক্রোসি’র বাদদত্তা। এই যুগলের বর্তমানে দুইটি সন্তান রয়েছে। ২১ সেপ্টেম্বর, ২০০৬-এ জন্ম নেয় ছেলে অর্লান্ডো, এবং মেয়ে অ্যাথেনা’র জন্ম হয় ২০০৯ সালের ২৯ আগস্ট।
ক্যারোলিনা কুর্কোভা

ক্যারোলিনা ইসেলা কুর্কোভা () (জন্ম: ২৮ ফেব্রুয়ারি, ১৯৮৪) একজন চেক মডেল। প্রাক্তন ভিক্টোরিয়া’স সিক্রেট মডেল ও একজন উৎসাহী অভিনেত্রী হিসেবে তিনি বেশি পরিচিত। ফ্যাশন আলোকচিত্রী মারিও টেস্টিনো কুর্কোভা সম্মন্ধে বলেন, “তাঁর মুখমণ্ডল ও দেহের অনুপাত, সেই সাথে তাঁর শক্তিমত্তা, তাঁকে এমন একজন মডেলে পরিণত করেছে যে, সর্বাবস্থায় সে মডেলিংয়ের জন্য প্রস্তুত।” ফ্যাশন ম্যাগাজিন "ভোগ"-এর সম্পাদক অ্যানা উইনটোর কুর্কোভাকে ‘পরবর্তী সুপারমডেল’ বলে আখ্যায়িত করেছেন।
চেকোস্লোভাকিয়ার ডেইচিন শহরে ক্যারোলিনা কুর্কোভার জন্ম। তার বাবা ছিলেন একজন চেক বাস্কেটবল খেলোয়াড়। তার মা ছিলেন জাতিতে স্লোভাক। ছোটবেলায় কুর্কোভার উচ্চতা নিয়ে সবাই তার সাথে মজা করতো। ১৫ বছর বয়সে তার এক বন্ধু কুর্কোভার একটি ছবি প্রাগের একটি এজেন্সির কাছে পাঠায়। সেবার ঐ বয়সেই তাকে রানওয়েতে মডেলিংয়ে দেখা যায়। পরবর্তীতে তিনি আরো অভিজ্ঞতা অর্জনের জন্য মিলানে চলে যান। এবং মিউসিয়া প্রাদার সাথে একটি মডেলিং চুক্তিতে আবদ্ধ হন।
১৯৯৯ সালের সেপ্টেম্বরে কুর্কোভাকে ফ্যাশন ও লাইফস্টাইল ম্যাগাজিন "ভোগ"-এর মার্কিন সংস্করণে দেখা যায়। দুই বছরের মাথায় তিনি নিউ ইয়র্ক সিটিতে চলে যান, এবং ২০০১ সালের ফেব্রুয়ারিতে, ১৭ বছর বয়সে তিনি স্থান পান "ভোগ" ম্যাগাজিনের প্রচ্ছদে।
ক্যারোলিন কুর্কোভা নিউ ইয়র্ক সিটির ট্রাইবেকা ডিসট্রিক্টে বাস করেন, এবং তিনি ম্যাডিসন স্কয়ার গার্ডেনের বাস্কেটবল খেলা উপভোগ করেন। কুর্কোভা স্বীকার করেছেন তিনি হাইপোথাইরয়েডিজমে ভুগছেন এবং এটি তার ওজন বাড়ার একটি অন্যতম কারণ।
২০০৯ সালের জুলাইয়ে কুর্কোভা ঘোষণা করেন যে, তিনি তার বাগদত্তা আর্চি ড্রুরির সন্তানের মা হতে চলেছেন। পরবর্তীতে অক্টোবরের ২৯ তারিখে তিনি একটি পুত্র সন্তানের জন্ম দেন। শিশুটির নাম রাখা হয় টোবিন জ্যাক ড্রুরি। জন্মের সময় সন্তানের ওজন ছিলো ৬ পাউন্ড ৩ আউন্স। এটি এই যুগলের একমাত্র সন্তান।
হিদেকি তোজো

হিদেকি তোজো (ক্যুজিতাই: ; শিঞ্জিতাই: ) (৩০শে ডিসেম্বর ১৮৮৪ - ২৩শে ডিসেম্বর ১৯৪৮) জাপান সাম্রাজ্যের সৈন্যবাহিনীর জেনারেল, তাইসেই ইয়কুসাঙ্কাই (Taisei Yokusankai) এর সদস্য এবং অনুসরণের নেতা এবং দ্বিতীয় বিশ্বযুদ্ধের সময় জাপানের ৪০তম প্রধানমন্ত্রী ছিলেন, ১৮ই অক্টোবর ১৯৪১ থেকে ২২শে জুলাই ১৯৪৪ সাল পর্যন্ত। পাল হার্বারের বোমা হামলার জন্য কিছু ইতিহাসবিদরা তাকে দায়ী ধরে, যা দ্বিতীয় বিশ্বযুদ্ধে আমেরিকাকে সরাসরি জড়িত হওয়ার নেতৃত্ব দিয়েছিল। নিষ্ঠুরতার জন্যো হিদেকি তোজোকে এশিয়ার হিটলার বলে তুলনা করা হয়।
দ্বিতীয় বিশ্বযুদ্ধের শেষে দূর প্রাচ্যের আন্তর্জাতিক সামরিক আদালতে বিচার করে তোজোকে যুদ্ধাপরাধের দায়ে মৃত্যুদণ্ড দেয়া হয়। ১৯৪৮ সালের ২৩শে ডিসেম্বর ফাঁসীতে ঝুলিয়ে এই দণ্ড কার্যকর করা হয়।
মিরান্ডা কের

মিরান্ডা মে কের () (জন্ম: ২০ এপ্রিল, ১৯৮৩) একজন অস্ট্রেলীয় মডেল। তিনি মূলত পরিচিত ২০০৭ সালের মধ্যভাগ থেকে ভিক্টোরিয়া’স সিক্রেটের হয়ে মডেলিং করার জন্য। তিনি ভিক্টোরিয়া’স সিক্রেটের ক্যাম্পেইনে অংশগ্রহণকারী প্রথম অস্ট্রেলীয়। এছাড়া তিনি অস্ট্রেলীয় ফ্যাশন চেইন পোর্টম্যান, ও ডেভিড জোন্স লিমিটেডেরও প্রতিনিধিত্ব করেন। ১৩ বছর বয়স থেকেই তাঁর মডেলিং জগতে পদার্পণ। তাঁর প্রথম মডেলিং এজেন্সি ছিলো শে’স মডেলিং এজেন্সি। পরবর্তীতে ১৯৯৭ সালে "ডলি" ম্যাগাজিন ও "ইম্পালস" সুগন্ধীর এক যৌথ মডেল অনুসন্ধানের মাধ্যমে সুযোগ পেয়ে তাঁর পুরোদমে মডেলিং জগতে পদার্পণ।
মিরান্ডা কেরের জন্ম হয়েছিলো অস্ট্রেলিয়ার সিডনিতে, কিন্তু তিনি বড় হয়েছেন নিউ সাউথ ওয়েলসের গিনেদা শহরে। তাঁর মা থেরেসা কের, ও বাবা জন কের। এছাড়া ম্যাথিউ সামে মিরান্ডার ছোট একটি ভাই আছে। কের বলেছেন যে তাঁর ভেতরে ইংরেজ, ফরাসি, ও স্কটল্যান্ডীয় রক্ত রয়েছে। এছাড়া গুজব আছে যে, তাঁর ভেতর ফিলিপিনো ঐতিহ্যের ছোঁয়াও রয়েছে। শৈশবে কের তাঁর দাদীর খামারে মোটরসাইকেল রেসিং ও ঘোড়ার রোডিও খেলতেন। কের ও তাঁর ছোট ভাইকে শহুরে জীবনে অভ্যস্ত করানোর জন্য কেরের পরিবার পরবর্তীকালে ব্রিসবেনে চলে আসে। ব্রিসবেনের অল হ্যালোস স্কুল থেকেই কের স্নাতক সম্পন্ন করেন। মডেলিং শুরুর আগে তিনি পুষ্টিবিদ্যায় পড়াশোনা করার পরিকল্পনা করেছিলেন।
জিযেলি বিন্ডচিন

জিযেলি ক্যারোলাইন বিন্ডচিন () (জন্ম: ২০শে জুলাই, ১৯৮০) একজন ব্রাজিলীয় মডেল। তিনি মাঝে মাঝে চলচ্চিত্রেও অভিনয় করেন। "ফোর্বস" ম্যাগাজিনের ভাষ্যমতে, তিনি বিশ্বের সবচেয়ে বেশি পারিশ্রমিকপ্রাপ্ত মডেল, এবং একই সাথে বিনোদন জগতের ধনী নারীদের মধ্যে তার অবস্থান ১৬তম। তার সম্পদের পরিমাণ আনুমানিক ১৫ কোটি মার্কিন ডলার। এছাড়া বিন্ডচিন জাতিসংঘের পরিবেশ কর্মসূচির একজন শুভেচ্ছাদূত।
ব্রাজিলের রিও গ্রান্ডে দো সোল শহরের হরাইজোন্টিনাতে বিন্ডচিনের জন্ম ও বেড়ে ওঠা। তার মা ভানিয়া নানেনমেচার ছিলেন একজন ব্যাংকের করণিক, ও বাবা ভালদির বিন্ডচিন ছিলেন একজন বিশ্ববিদ্যালয়ের শিক্ষক ও লেখক। বিন্ডচিন বাবা-মায়ের কাছ থেকে জার্মান ধাঁচ পেয়েছেন। রাকুয়েল, গ্রাজিয়েলা, গ্যাব্রিয়েলা, রাফায়েলা, ও জমজ প্যাট্রিসিয়া নামে জিযেলের পাঁচটি বোন আছে। প্যাট্রিসিয়া জিযেলের জময বোন, এবং তার জন্ম জিযেলের পাঁচ মিনিট পরে। ধর্মীয়ভাবে তিনি একজন রোমান ক্যাথলিক। বিন্ডচিন মূলত মাতৃভাষা পর্তুগীজে কথা বলেন। এছাড়াও তিনি স্পেনীয় ও ইংরেজি ভাষায়ও কথা বলতে পারেন।
মডেলিংয়ে অভিষেকের পর থেকেই বিভিন্ন স্বনামধন্য ব্যবসায়ী প্রতিষ্ঠানের সাথে জিযেল বিন্ডচিনের মাল্টি-মিলিয়ন ডলারের চুক্তি হয়ে আসছে। এছাড়া তিনি বিভিন্ন ব্রাজিলীয় ব্র্যান্ডের পণ্যের হয়েও মডেলিং করেছেন। ব্রাজিলীয় সিঅ্যান্ডএ জিযেলকে তাদের মুখপাত্র হিসেবে নিয়োগ দেয়, এবং জিযেলের করা বিভিন্ন বিজ্ঞাপন টেলিভিশনের প্রচার পাওয়া শুরু করে, এরপর তাদের বিক্রির পরিমাণ প্রায় ৩০% বৃদ্ধি পায়।
২০০৬ সালের মে মাসে জিজেল মার্কিন কম্পিউটার নির্মাতা প্রতিষ্ঠান অ্যাপলের সাথে আরেকটি বড় অঙ্কের চুক্তিতে স্বাক্ষর করেন। অ্যাপলের নতুন ম্যাকিন্টম কম্পিউটারের বিজ্ঞাপনী প্রচারণায় তিনি অংশ নেন। এছাড়াও ২০০৬ সালে তিনি সুইস বিলাসবহুল ঘড়ি নির্মাতা প্রতিষ্ঠান এবেলের বিজ্ঞাপনেও মডেলিং করেন।
১ মে, ২০০৭-এ জিযেল বিন্ডচিন ভিক্টোরিয়া’স সিক্রেটের সাথে তার চুক্তি শেষ করার ঘোষণা দেন। ঐ বছরের জুলাইয়ে ফোর্বস ম্যাগাজিনের ভাষ্যমতে জিযেলে বিগত ১২ মাসে ৩ কোটি ৩০ লক্ষ মার্কিন ডলার উপার্জন করেছেন। এটি তাকে বিশ্বের সবচেয়ে বেশি আয় করা ১৫ জন সুপারমডেলের মধ্যে প্রথম ও বিশ্বের সবচেয়ে সবচেয়ে আয়কৃত মডেল হিসেবে নির্বাচিত করে। তার মোট উপার্জন হল ৪০০ মিলিয়ন ডলার
মার্কিন অভিনেতা লিওনার্ডো ডিক্যাপ্রিও ও সার্ফার কেলি স্লেটারের সাথে সম্পর্কের পর, ২০০৬ সালের শেষের দিকে বিন্ডচিন নিউ ইংল্যান্ড প্যাট্রিয়টস ফুটবল দলের কোয়ার্টারব্যাক টম ব্র্যাডির সাথে প্রেম শুরু করেন। পরবর্তীতে ক্যালিফোর্নিয়ার সান্টা মনিকায়, ২০০৯ সালের ২৬ ফেব্রুয়ারি এক ছোট্ট ক্যাথলিক অনুষ্ঠানের মাধ্যমে বিন্ডচিন ও ব্র্যাডি বিবাহবন্ধনে আবদ্ধ হন। ২০০৯ সালের ৬ নভেম্বর এই দম্পতি ব্র্যাডির ছেলে ও অভিনেত্রী ব্রিজেট ময়নাহানের উপস্থিতিতে আবার বিয়ে করেন। এপ্রিলের বিয়েতে বিন্ডচিন ফ্যাশন ডিজাইনার জন গ্যালিয়ানোর ডিজাইন করা একটি পোশাক পরিধান করেন।
২০০৯ সালের ১৯ জুন "পিপল" ম্যাগাজিন প্রতিবেদন প্রকাশ করে যে, ব্র্যাডির সাথে জিযেল প্রথম বারের মতো মা হতে চলেছেন, এবং ডিসেম্বরের ১৪ তারিখ শিশুটির জন্ম হওয়ার কথা। ৮ ডিসেম্বর জিযেল বোস্টনে একটি পুত্র সন্তানের জন্ম দেন। ১৮ ডিসেম্বর, ২০০৯ সালে তার ওয়েবসাইটের জিযেল ছেলের নাম বেঞ্জামিন বলে উল্লেখ করেন। পরবর্তীতে এপ্রিল ২০১০-এ "ভোগ" ম্যাগাজিনের এক সংখ্যায় তিনি ছেলের পুরো নাম বেঞ্জামিন রেইন ব্র্যাডি বলে উল্লেখ করেন। ছেলের মধ্যনাম রেইন এসেছে বিন্ডচিনের বাবার নাম রেইনাল্ডোর নামানুসারে।
সোমালিয়ে তোসো

সোমালিয়ে তোসো (আরবি: الصومال; ইংরেজি: Somalia, Wake Up) সোমালিয়ার জাতীয় সঙ্গীত। এটি একটি সুপরিচিত সোমালি গান যা ১৯৪০ সালের প্রথম দিকের। সোমালি সরকার অনুসারে, এইটি ১৯৪৭ সালে আলি মীর আয়াল লিখেছেন। উপরন্তু, কিছু উৎস ইঙ্গিত করে যে, ১৯৪০ সালে একই সময় এটি আলি মীর আয়াল এবং ইউসুফ হাজী আদাম রচনা করেছিলেন।
সোমালিয়ার প্রথম জাতীয় সঙ্গীত, ১৮৮৬ সালে জুসেপপে ব্লাক রচনা করেছেন। এতে কোন কথা বা কোন শিরোনাম ছিল না।
ক্রিস্টি ব্রিংকলি

ক্রিস্টি ব্রিংকলি () (জন্ম: ২ ফেব্রুয়ারি, ১৯৫৪) একজন মার্কিন মডেল। তিনি মূলত পরিচিত "স্পোর্টস ইলাস্ট্রেটেড সুইমস্যুট ইস্যু"-এর হয়ে ১৯৭০ ও ১৯৮০-এর দশকে মডেলিং করার জন্য। এছাড়াও "কাভারগার্ল"-এর হয়ে অনেক দিনের মডেলিং করা ও সঙ্গীতশিল্পী বিলি জোয়েলের প্রাক্তন স্ত্রী হিসেবেও তিনি পরিচিত।
মডেলিংয়ের পাশাপাশি ব্রিংকলি একজন অভিনেত্রী, ইলাস্ট্রেটর, আলোকচিত্রী, লেখক, ও অ্যাক্টিভিস্ট হিসেবেও কাজ করেছেন। তিনি প্রাকৃতিক পরিবেশ, মানুষ ও প্রাণীরক্ষা আন্দোলনের সাথে বিশেষভাবে যুক্ত।
ক্রিস্টি ব্রিংকলির জন্ম যুক্তরাষ্ট্রের মিশিগানের মনেরো শহরে। তার মায়ের নাম মার্জোরি হাডসন ও বাবার নাম হার্বার্ট হাডসন। মা-বাবার মধ্যে বিচ্ছেদের পর ব্রিংকলির মা ক্যালিফোর্নিয়া চলে যান, এবং সেখানে তিনি বিয়ে করেন টেলিভিশন অভিনেতা ডন ব্রিংকলিকে। ক্রিস্টি তার সৎ বাবার নামের শেষাংশই তার সাথে ব্যবহার করেন। ব্রিংকলি পড়াশোনা করেছেন ক্যালিফোর্নিয়ার প্যালিসেডে অবস্থিত প্যালিসেড হাই স্কুলে। সেখান থেকে ১৯৭২ সালে তিনি তার স্নাতক সম্পন্ন করেন। এই সময়গুলোতে তার পরিবার লস অ্যাঞ্জেলসের ব্রেন্টউডে। ব্রিংকলি লিসি ফ্রসঁ দা ল অ্যাঞ্জেলসেও পড়াশোনা করেছেন এবং ১৯৭৩ সালে সেখান থেকেই তিনি শিল্পকলা বিষয়ে পড়াশোনার জন্য প্যারিসে চলে যান।
মিস্টার বিন

মিস্টার বিন (ইংরেজি: Mr. Bean) একটি ব্রিটিশ ১৫টি পর্ব বৈশিষ্ট্য হাস্যরস টেলিভিশন ধারাবাহিক নাটক। এতে রোয়ান অ্যাটকিনসন প্রধান চরিত্রে অভিনয় করেন। রোয়ান অ্যাটকিনসন, তার দুই জন সহকর্মী রবিন দ্রিসকল এবং রিচার্ড কার্টিসের সাথে একে তৈরি করেন। এর একটি পর্ব বেন এলটনও লিখেছেন। এটি প্রথম সম্প্রচার করা হয়, ১লা জানুয়ারি ১৯৯০ সালের আইটিভি-তে এবং এর শেষ পর্ব সম্প্রচার করা হয়, ১৫ই নভেম্বর ১৯৯৫ সালে যার শিরোনাম ছিল "হেয়ার বাই মিস্টার বিন অফ লন্ডন"। গোলাপ ড'ওর সহ, অনেক সংখ্যক আন্তর্জাতিক পুরস্কারও পায়। বিশ্বের ২০০টি দেশে অনুষ্ঠান বিক্রি করা হয়েছে, এবং দুইটি ফিল্ম এবং একটি তৈরিতে অনুপ্রাণিত করেছে।
প্রথম পর্ব গোল্ডেন রৌজ পুরস্কার জিতে, পরে ১৯৯১ সালে আরোও দুইটি গুরুত্বপূ্র্ণ পুরস্কার জিতে মন্টেরোতে গোলাপ ড'ওর আলো বিনোদন উৎসবে। যুক্তরাজ্যে, "মিস্টার বিনের অভিশাপ" পর্বে BAFTA পূরস্কারের একটি সংখ্যকের জন্য মনোনয়ন করা হয়েছিল; ১৯৯১ সালে "সর্বোত্তম আলো বিনোদন অনুষ্ঠান", ১৯৯২ সালে "সর্বোত্তম কৌতুক" (অনুষ্ঠান অথবা ধারাবাহিক পর্ব), এবং অ্যাটলিনসন তিন বার মনোনয়ন করা হয়েছিল "সর্বোত্তম আলো বিনোদন কার্যকারিতা" এর জন্য ১৯৯১, ১৯৯২ এবং ১৯৯৪ সালে। "মিস্টার বিন" নরওয়েজিয় কৌতুক পূরস্কারও জয় করেছিল "Tidleg Sædavgang "।
যুক্তরাজ্যে (অঞ্চল ২), মিস্টার বিনের পর্বগুলো ২০০৪ সালে ইউনিভার্সাল পিকচার্স ইউকে থেকে একটি বার্ষিক ভিত্তিকের মধ্যে মুক্তি দেওয়া হয়েছে। দুই বৈশিষ্ট্য ছবিসহ, সব কয়টি পর্ব এখন পাওয়া যাচ্ছে এবং অন্যান্য অতিরিক্ত কিছু অন্তর্ভুক্ত করা হয়েছে। মার্কিন যুক্তরাষ্ট্রে (অঞ্চল ১), মিস্টার বিনের পর্বগুলো ২০০৩ সালে এ&ই হোম ভিডিও মধ্যেমে সব কয়টি পর্ব পাওয়া যাচ্ছে "দ্য হোল বিন" নামে। তার জনপ্রিয়তা বিশ্বজোড়া।
ভলিউম
মিস্টার বিনের সর্বোত্তম
আর্জেন্টাভিস

আর্জেন্টাভিস ম্যাগনিফিসেন্স ("Argentavis magnificens"; আক্ষরিক অর্থ "অসাধারণ আর্জেন্টীয় পাখি") হলো একটি বিলুপ্ত প্রজাতির পাখি। এটি এখন পর্যন্ত আবিষ্কৃত উড়তে সক্ষম পাখিদের মধ্যে সর্ববৃহৎ। এছাড়াও এটি পৃথিবীর শুরু থেকে এখন পর্যন্ত প্রাপ্ত অন্যান্য সকল পাখি প্রজাতির প্রাণীদের মধ্যেও সর্ববৃহৎ উড়নক্ষম পাখি। এসকল প্রাণীদের মধ্যে আছে প্লাইস্টোসিন থেকে হলোসিন যুগে নিউজিল্যান্ডে প্রাপ্ত পাখি হাস্ট ঈগল। "আর্জেন্টাভিস ম্যাগনিফিসেন্স"-কে কোনো কোনো সময় জায়ান্ট টেরাটর্ন নামেও ডাকা হয়। যদিও জায়ান্ট টেরাটর্ন আজ থেকে প্রায় ৬০ লক্ষ বছর পূর্বে মায়োসিন যুগের শেষভাগেই মধ্য ও পশ্চিম আর্জেন্টিনা থেকে বিলুপ্ত হয়ে গেছে। সেখানে প্রাপ্ত ফসিলগুলো এখনো পাখিটির সেই সময়কার অবস্থান নিশ্চিত করছে।
এটি প্রমাণিত হয়েছে যে, "আর্জেন্টাভিস"-এর হিউমেরাস অস্থি কোনোভাবে ক্ষতিগ্রস্ত হয়েছে। তারপরেও এটির জীবনকালে কোনোরূপ প্রভাব ফেলে নি। এটির হিউমেরাস মানুষের বাহুর সম্পূর্ণ দৈর্ঘের চেয়ে একটু ছোট।
বর্তমানের গ্রহণযোগ্য পরিমাপ:
তুলনার জন্য বলা যায়, জীবিত পাখিদের মধ্যে সর্ববৃহৎ প্রসারিত পাখার দৈর্ঘ্য হচ্ছে ওয়ান্ডারিং অ্যালব্যাট্রসের। যার প্রসারিত পাখার দৈর্ঘ্য প্রায় ৩.৬৩ মিটার। অ্যালব্যাট্রস একটি সামুদ্রিক পাখি এবং আর্জেন্টাভিস বিচরণ করতো স্থলভাগে। তাই স্থলভাগের সর্ববৃহৎ পাখি আন্ডিয়ান কনডরও আর্জেন্টাভিসের তুলনায় ছোট। কনডর বর্তমানে স্থলভাগে প্রাপ্ত বিশ্বের সবচেয়ে বড় পাখি। এর প্রসারিত পাখার দৈর্ঘ্য প্রায় ৩ মিটার ও ওজন প্রায় ১২ কেজি।
সুদানের জাতীয় সঙ্গীত

সুদানের জাতীয় সঙ্গীত শুরু হয়েছে নাহ্বনু জুন্দুল্লাহ জুন্দুল ওয়াতান (আরবি: نحن جند الله جند الوطن) এই পঙক্তি দিয়ে। এর অর্থ “মোরা আল্লাহর সেনাদল, দেশের সেনাদল”।যুক্তরাজ্য এবং মিশরের ঔপনিবেশিক শাসন থেকে মুক্ত হয়ে ১৯৫৬ সালে স্বাধীন রাষ্ট্র হিসাবে প্রতিষ্ঠার পর সুদান এই গানটিকে জাতীয় সঙ্গীত হিসাবে গ্রহণ করে। এই গানটির রচয়িতা সাইদ আহমদ মুহাম্মদ সালিহ্‌ এবং সুর দিয়েছেন আহমদ মুরজান।
অ্যামান্ডা বাইন্স

অ্যামান্ডা লরা বাইন্স () (জন্ম: ৩ এপ্রিল, ১৯৮৬) একজন মার্কিন অভিনেত্রী, কমেডিয়ান, ফ্যাশন ডিজাইনার, গায়িকা, এবং কণ্ঠ অভিনেত্রী। তিনি নিকেলোডিয়ন টেলিভিশন চ্যানেলে "দি অ্যামান্ডা শো" নামে নিজের একটি টেলিভিশন অনুষ্ঠান উপস্থাপনা করতে। নিকেলোডিয়নের হয়ে তিনি ১৯৯০-এর দশকে "অল দ্যাট" নামক আরো একটি সফল টেলিভিশন অনুষ্ঠানে কাজ করেন। ২০০০-এর দশকে তার চলচ্চিত্র শিল্পে পদাপর্ণ হয়। টিনএজার হিসেবে বিভিন্ন চলচ্চিত্রে তিনি অভিনয় করেন। এর মধ্যে উল্লেখযোগ্য "শি’স দ্য ম্যান" (২০০৬) এবং "হেয়ারস্প্রে" (২০০৭)।
২০০৬ সালে বাইন্স "পিপল" ম্যাগাজিনের জরিপে অনূর্ধ্ব ২৫ বয়সের ২৫ জন তারকার এক তালিকায় () স্থান লাভ করেন। ২০০৭ সালে তিনি "ফোর্বস"-এর অনূর্ধ্ব ২১ বয়সের জনপ্রিয় ব্যক্তিত্বদের মাঝে ৫ম সর্বোচ্চ পারিশ্রমিক গ্রহণকারী অভিনেত্রী হিসেবে আবির্ভূত হন। তাঁর আয়ের পরিমাণ ছিলো ২৫ লক্ষ মার্কিন ডলার।
ক্যালিফোর্নিয়ার থাউসেন্ড ওকসে অ্যমান্ডা বাইন্সের জন্ম ও বেড়ে ওঠা। তাঁর মা লিন অরগ্যান একজন সহকারী দন্ত চিকিৎসক ও অফিস ব্যবস্থাপক। বাবা রিক বাইন্স পেশায় ছিলেন একজন দন্ত বিশারদ। এছাড়া মাঝে মাঝে তিনি রম্যচরিত্রেও অভিনয় করতেন। বাইন্সের বড় দুই ভাই-বোন আছে। একজনের নাম টমি (জন্ম: ১৯৭৪) ও অপরজনের নাম জিলিয়ান (জন্ম: ১৯৮৩)। জিলিয়ানের ইউনিভার্সিটি অফ ক্যালিফোর্নিয়া, লস অ্যাঞ্জেলস থেকে থেকে ইতিহাস শাস্ত্রে স্নাতক ডিগ্রি আছে, তাছাড়া তিনি সামান্য কিছু অভিনয়ও করেছেন। বাইন্সের নানী কানাডার টরেন্টো থেকে যুক্তরাষ্ট্রে এসেছিলেন। তাঁর ভেতর আইরিশ, পোলিশ, রুশ, এবং রোমানীয় বংশের ঐতিহ্য আছে। অ্যামান্ডা বাইন্সের বাবা একজন রোমান ক্যাথলিক ও মা হচ্ছেন ইহুদি। বাইন্স নিজেকে একজন ইহুদি হিসেবে বর্ণনা করেন, কিন্তু তিনি আরো বলেছেন, “আমি এখনো ঠিক করিনি (ধর্মের ব্যাপারে)। আমি জানি না আমি সত্যিকার অর্থে কী বিশ্বাস করি”।
লিভ টাইলার

লিভ রান্ডগ্রেন টাইলার () (জন্ম: ১ জুলাই, ১৯৭৭) একজন মার্কিন অভিনেত্রী ও মডেল। তিনি ১৪ বছর বয়সে মডেলিং দিয়ে গণমাধ্যমে পদার্পণ করেন, কিন্তু এক বছর পূর্ণ হবার আগেই তিনি মডেলিংয়ের পরিবর্তে অভিনয়ের প্রতি বেশি আকৃষ্ট হওয়া শুরু করেন। ১৯৯৪ সালে "সাইলেন্ট ফল" চলচ্চিত্রে অভিনয়ের মাধ্যমে চলচ্চিত্রাভিনয়ে তার অভিষেক ঘটে। এরপর তিনি "[[এম্পায়ার রেকর্ডস" (১৯৯৫), "[[হিভি (চলচ্চিত্র)|হিভি]]" (১৯৯৬), ও "[[দ্যাট থিং ইউ ডু!]]" (১৯৯৬) চলচ্চিত্রে অভিনয় করেন। ১৯৯৬ সালে তাঁর অভিনীত "[[স্টিলিং বিউটি]]" চলচ্চিত্রে অভিনয়ের মাধ্যমে তিনি সমালোচকদের দৃষ্টি আকর্ষণ করেন। এছাড়াও "[[ইনভেন্টিং দ্য অ্যাবটস]]" (১৯৯৭) ও "[[কুকি’স ফরচুন]]" (১৯৯৯) চলচ্চিত্রে তাঁর অভিনয়ও সমালোচকদের দৃষ্টি কাড়তে সমর্থ হয়।
আন্তর্জাতিক চলচ্চিত্র অঙ্গনে টাইলারের পরিচিতি শুরু "[[দ্য লর্ড অফ দ্য রিংস ত্রয়ী|দ্য লর্ড অফ দ্য রিংস]]" চলচ্চিত্রে এল্‌ফ মেইডেন আরওয়েনের ভূমিকায় অভিনয় করার মাধ্যমে। এরপর তিনি "জার্সি গার্ল" (২০০৪), [[স্বাধীন চলচ্চিত্র]] "লোনসাম জিম" (২০০৫), নাট্য চলচ্চিত্র "রাইন ওভার মি" (২০০৭) সহ বিভিন্ন চলচ্চিত্রে অভিনয় করেন। এছাড়া তিনি বড় বাজেটের ছবি, যেমন: "আরমাগেদন" (১৯৯৮), "দ্য স্ট্রেঞ্জার্স" (২০০৮), "দ্য ইনক্রেডিবল হাক" (২০০৮) চলচ্চিত্রেও বিভিন্ন ভূমিকায় অভিনয় করেন।
২০০৩ সালে টাইলার [[জাতিসংঘ শিশু তহবিল]] (ইউনিসেফ)-এর একজন শুভেচ্ছাদূত। এছাড়াও তিনি গিভেঞ্চি সুগন্ধী ও প্রসাধনীর একজন মুখপাত্র। ২০০৩ সালে তিনি স্পেসহগ ব্যান্ডের সঙ্গীতশিল্পী রয়স্টোন ল্যাংডনকে বিয়ে করেন। ২০০৪ সালের ১৪ ডিসেম্বর তাঁদের একমাত্র সন্তান মিলোর জন্ম হয়। পরবর্তীতে ২০০৮ সালের মে মাসে এই দম্পতি তাঁদের আলাদা হয়ে যাবার কথা ঘোষণা করেন।
[[নিউ ইয়র্ক সিটি|নিউ ইয়র্ক সিটির]] মাউন্ট সিনাই হাসপাতালে লিভ টাইলারের জন্ম। তিনি ছিলেন তাঁর বাবা-মায়ের প্রথম কন্যা। টাইলারের মা বেবে বিউয়েল পেশায় ছিলেন একজন মডেল, কণ্ঠশিল্পী। এছাড়া তিনি ছিলেন একজন প্রাক্তন প্লেমেট, এবং টাইলারের বাবা স্টিভ টাইলার ছিলেন অ্যারোস্মিথ ব্যান্ডের একজন সঙ্গীতশিল্পী। মায়ের ইচ্ছায় নরওয়েজীয় অভিনেত্রী লিভ উলম্যানের নাম অনুসারে তাঁর নাম লিভ টাইলার রাখা হয়। ৫ মার্চ, ১৯৭৭ সালে এক "টিভি গাইড"-এর সংখ্যায় তাঁর মা লিভ উলম্যানের ছবি দেখতে পান। লিভ টাইলারের তিন জন সৎ ভাই-বোন আছে। তাঁরা হচ্ছে মিয়া টাইলার (জন্ম: ১৯৭৮), চেলসি অ্যানা ট্যালারিকো (জন্ম: ১৯৮৯), এবং ট্যাজ মনরো ট্যালারিকো (জন্ম: ১৯৯২)। টাইলারের নানী ডরোথি জনসন প্রটোকল স্কুল অফ ওয়াশিংটনের গোড়াপত্তন করেছিলেন।
[[বিষয়শ্রেণী:১৯৭৭-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:মার্কিন চলচ্চিত্র অভিনেত্রী]]
[[বিষয়শ্রেণী:মার্কিন নারী মডেল]]
[[বিষয়শ্রেণী:ইউনিসেফের শুভেচ্ছাদূত]]
[[বিষয়শ্রেণী:২১শ শতাব্দীর মার্কিন অভিনেত্রী]]
[[বিষয়শ্রেণী:আলবেনীয় বংশোদ্ভূত মার্কিন ব্যক্তি]]
[[বিষয়শ্রেণী:নিউ ইয়র্ক শহরের অভিনেত্রী]]
[[বিষয়শ্রেণী:মার্কিন শিশু অভিনেত্রী]]
[[বিষয়শ্রেণী:ইংরেজ বংশোদ্ভূত মার্কিন ব্যক্তি]]
[[বিষয়শ্রেণী:ইতালীয় বংশোদ্ভূত মার্কিন ব্যক্তি]]
[[বিষয়শ্রেণী:জার্মান বংশোদ্ভূত মার্কিন ব্যক্তি]]
[[বিষয়শ্রেণী:২০শ শতাব্দীর মার্কিন অভিনেত্রী]]
[[বিষয়শ্রেণী:ইংল্যান্ডে মার্কিন প্রবাসী]]
[[বিষয়শ্রেণী:মার্কিন শিশু মডেল]]
[[বিষয়শ্রেণী:ইউক্রেনীয় বংশোদ্ভূত মার্কিন ব্যক্তি]]
[[বিষয়শ্রেণী:আফ্রিকান বংশোদ্ভূত মার্কিন ব্যক্তি]]
[[বিষয়শ্রেণী:পোলীয় বংশোদ্ভূত মার্কিন ব্যক্তি]]
[[বিষয়শ্রেণী:নিউইয়র্ক (অঙ্গরাজ্যের) নারী মডেল]]
মেগান ফক্স

মেগান ডেনিস ফক্স () (জন্ম: ১৬ মে, ১৯৮৬) একজন মার্কিন অভিনেত্রী ও মডেল। ২০০১ সালে টেলিভিশন ও চলচ্চিত্রে ছোট ছোট ভূমিকায় অভিনয় করার মাধ্যমে তার অভিনয় জীবন শুরু হয়। মূলত ২০০৪ সালে "কনফেশন অফ আ টিনএজ ড্রামা কুইন" চলচ্চিত্রে অভিনয়ের মাধ্যমে তার চলচ্চিত্রে অভিষেক ঘটে। ২০০৭ সালে ব্লকবাস্টার চলচ্চিত্র "ট্রান্সফর্মারস"-এ মিকিলা বেইন্স ভূমিকায় অভিনয় করে তিনি আলোচনায় আসেন। এটি ছিলো চলচ্চিত্র পেশাজীবনের একটি আলোচিত সাফল্য। ছবিটিতে অভিনয়ের জন্য তিনি বেশ কয়েকটি টিন চয়েজ অ্যাওয়ার্ডের জন্য মনোনীত হন। পরবর্তীতে "ট্রান্সফর্মারস"-এর দ্বিতীয় পর্ব "" চলচ্চিত্রেও তাকে দেখা যায়। ২০০৯ সালে তিনি "জেনিফার’স বডি" চলচ্চিত্রে নাম ভূমিকায় অভিনয় করেন।
ফক্সকে সেক্স সিম্বল হিসেবে গণ্য করা হয়, এবং প্রায়ই তাকে পুরুষের জন্য প্রকাশিত বিভিন্ন ম্যাগাজিনের আবেদনময়ীর তালিকায় শীর্ষস্থানে দেখা যায়। ২০০৭, ২০০৮, ও ২০০৯ সালে তিনি "ম্যাক্সিম" ম্যাগাজিনের বাৎসরিক হট লিস্টে যথাক্রমে ১৮, ১৬, ও ২ নম্বর স্থান অধিকার করেন। ২০০৮ সালে "এফএইচএম" ম্যাগাজিনের পাঠকরা তাকে সেই বছরে বিশ্বের সবচেয়ে যৌন আবেদনময়ী নারী হিসেবে নির্বাচিত করে। সেই সাথে ২০০৮ সালে মুভিফোনের এক জরিপে সর্বোচ্চ আবেদনময়ী অনূর্ধ্ব ২৫ বছরের ২৫ জন অভিনেত্রীর মাঝে প্রথম স্থান অধিকার করেন।
ফক্সের ভেতরে আইরিশ-মার্কিন, ফরাসি-মার্কি, ও নেটিভ আমেরিকান ঐতিহ্য রয়েছে। তার জন্ম যুক্তরাষ্ট্রের টেনেসী অঙ্গরাজ্যের ওক রিজ শহরে। তার মা-বাবা যথাক্রমে ডারলিন টোনাচিও ও ফ্র্যাংকলিন ফক্স। অল্প বয়সেই ফক্সে মা-বাবার মধ্যে বিবাহবিচ্ছেদ ঘটে, এবং সে ও তার বোন দুজনে ফক্সের মা ও সৎ বাবার কাছে বড় হয়। তার সৎ বাবার নাম টনি টোনাচিও। তিনি বলেন যে, তারা দুইজন ছিলেন ভীষণ রক্ষণশীল, এবং কোনো প্রেমিক রাখার স্বাধীনতাও ফক্সের ছিলো না। নিজের খরচ চালানোর মতো অর্থ উপার্জনের আগ পর্যন্ত তিনি তার মায়ের সাথেই বাস করেছেন।
ফক্সের ব্যক্তিগত জীবনের কয়েকজন ভালো বন্ধুর মধ্যে আছে জেনিফার ব্লাঙ্ক, কেলান রুড। "জেনিফার’স বডি" চলচ্চিত্রে তার সহশিল্পী অ্যামান্ডা সেইফ্রায়েড, মাইকেল ভেইন, ও "ট্রান্সফর্মারস"-এ তার সহশিল্পী শিয়া লাবেওফের সাথেও তার ভালো বন্ধুত্বপূর্ণ সম্পর্ক বিদ্যমান। ফক্স কমিক বই, অ্যানিমে, এবং ভিডিও গেমের ভক্ত, এবং ১২ বছরের বয়সের দিকে তার চিত্রশিল্পেও আগ্রহ ছিলো। তখন কার্টুন নেটওয়ার্কে অ্যানিমেটেড অনুষ্ঠান অ্যাডাল্ট সুইম দেখে তার এই আগ্রহ তৈরি হয়েছিলো। ফক্স খোলামেলাভাবেই বলেছেন যে, তিনি মারিজুয়ানার বৈধদানের সপক্ষে, এবং তিনি এটিকে কোনো মাদকদ্রব্য মনে করেন না। তিনি এও বলেন যে, বৈধতাদানের পর তিনি এক প্যাকেট কেনার জন্য সবার প্রথমে লাইনে দাঁড়িয়ে যাবেন।
২০০৮ সালের সেপ্টেম্বরে "জিকিউ" ম্যাগাজিনের সাথে এক সাক্ষাৎকারে ফক্স নিজেকে উভকামী হিসেবে উল্লেখ করেন। তিনি বলেন, যখন তার বয়স ১৮, তখন তিনি একজন নারী স্ট্রিপারের সাথে যৌনসম্পর্ক তৈরি করেছিলেন। তিনি এই অভিজ্ঞতাকে এই বলে বর্ণনা করেন যে, “সকল মানুষের উভয় লিঙ্গের প্রতি আকৃষ্ট হবার ক্ষমতা নিয়ে জন্ম হয়েছে”, এবং তিনি এটি তার বিশ্বাস। এছাড়া তিনি অলিভিয়া ওয়াইল্ডের ব্যাপারে তার আগ্রহও প্রকাশ করেন। ২০০৯ সালের মে মাসে তিন তার উভকামীতার বিষয়টি নিশ্চিত করেন।
হুমাত আল-হিমা

হুমাত আল-হিমা (আরবি: حماة الحمى, ইংরেজি: Defenders of the Homeland, বাংলা: মাতৃভূমির প্রতিরক্ষক) তিউনিসিয়ার জাতীয় সঙ্গীত। এই গানের কথা দিয়েছেন মুস্তাফা সাদিক আল-রাফি এবং আবুল-কাসেম কাকাবি, সুর দিয়েছেন মুহামাদ আব্দেল ওয়াহাব।
তিউনিসিয়ার জাতীয় সঙ্গীতের কথা ১৯৩০ সালে একটি মিশরীয়ের দ্বারা লেখা হয়েছিল। আসলে মাত্র এক স্তবক, অন্য দুই স্তবক তিউনিসিয়ার জাতীয় কবি আবুল-কাসেম কাকাবি এর দ্বারা যোগ করা হয়েছিল। লিবিয়ার এবং আরব আমিরাতের জাতীয় সঙ্গীতের লেখক দ্বারা তিউনিসিয়ার জাতীয় সঙ্গীতের সুর দেওয়া হয়ছে।
উরসুলা অ্যান্ড্রেস

উরসুলা অ্যান্ড্রেস () (জন্ম: ১৯ মার্চ, ১৯৩৬) একজন সুইজারল্যান্ডীয় (সুইস) অভিনেত্রী। ১৯৬০-এর দশকের অন্যতম প্রধান সেক্স সিম্বল হিসেবে তাকে বিবেচনা করা হয়। তিনি মূলত পরিচিত জেমস বন্ড ধারাবাহিকের প্রথম চলচ্চিত্র "ড. নো"-তে বন্ড গার্ল, হানি রাইডার চরিত্রে অভিনয় করার মাধ্যমে। এই চলচ্চিত্রে অভিনয়ের জন্য তিনি গোল্ডেন গ্লোব পুরস্কার লাভ করেন। পরবর্তীতে ১৯৬৭ সালে বন্ড ধারাবাহিকের অপর একটি ছবি "ক্যাসিনো র‌য়্যাল"-এ তাকে ভেসপার লিন্ড চরিত্রে দেখা যায়।
অ্যান্ড্রেসের জন্ম হয় সুইজারল্যান্ডের বার্ন শহরের ওস্টার্মুন্ডিজেন শহরে। তার মায়ের নাম ছিলো অ্যানা, এবং তিনি জাতিতে ছিলেন সুইজারল্যান্ডীয়। অ্যান্ড্রেসের বাবা রোল্‌ফ অ্যান্ড্রেস ছিলেন একজন জার্মান কুটনৈতিক। তাকে রাজনৈতিক কারণে সুইজার‌ল্যান্ড থেকে বহিস্কার করা হয়। এটি দ্বিতীয় বিশ্বযুদ্ধের সময়কার ঘটনা। অ্যান্ড্রেসের চার বোন ও এক ভাই আছে। তিনি অনর্গলভাবে ইংরেজি, ফরাসি, ইতালীয়, ও আঞ্চলিক জার্মান (সুইস জার্মান) ভাষায় কথা বলতে পারেন। প্রাথমিক জীবনে একজন আর্ট মডেল হিসেবে রোমে অ্যান্ড্রেসের পেশাজীবন শুরু হয়। এর মাধ্যমেই তিনি ইতালীয় চলচ্চিত্র শিল্পে অভিনয় করা শুরু করেন।
১৯৫৭ সালে উরসুলা অ্যান্ড্রেস অভিনেতা ও পরিচালক জন ডেরেকের সাথে বিবাহবন্ধনে আবদ্ধ হন। ১৯৬৬ সালে তাদের মধ্যে বিবাহ বিচ্ছেদ ঘটে। অ্যান্ড্রেস বিভিন্ন স্বনামধন্য হলিউড অভিনেতার প্রেম করেছেন। এর মধ্যে আছে মার্লোন ব্রান্ডো ও জেমস ডন। ১৯৮০ সালে তিনি অভিনেতা হ্যারি হ্যামলিনের সাথে একটি পুত্র সন্তানের জন্ম দেন। হ্যামলিন "ক্ল্যাশ অফ দ্য টাইটানস" (১৯৮১) চলচ্চিত্রে অ্যান্ড্রেসের সহশিল্পী ছিলেন। ২০০৬ সালের ১৮ মে রয়্যাল ইয়াট ব্রিটানিয়াতে তিনি তার ৭০তম জন্মদিন উদ্‌যাপন করেন। এডিনবরাতে আয়োজিত এই অনুষ্ঠানে অনেক জনপ্রিয় চিত্রব্যক্তিত্ব উপস্থিত ছিলেন।
পরিবার পরিকল্পনা

পরিবার পরিকল্পনা হল সঠিক সময় সন্তান নেবার পরিকল্পনা এবং জন্ম নিয়ন্ত্রণ ও অন্যান্য পদ্ধতির যথাযত প্রয়োগ নিশ্চিতকরন। অন্যান্য পদ্ধতির মধ্যে যৌন শিক্ষা, যৌন সংক্রামকসমুহের নির্গমন প্রতিরোধ ও ব্যবস্থাপনা। পরিবার পরিকল্পনাকে অনেক সময় জন্ম নিয়ন্ত্রণের সমার্থক হিসেবে চিহ্ণিত করা হয় যদিও পরিবার পরিকল্পনার পরিধি আরও বিশদ। এটা সাধারণত স্বামী-স্ত্রীর মধ্যে করা হয় যারা তাদের সন্তান সংখ্যা নিয়ন্ত্রিত রাখতে চায় এবং তাদের প্রত্যাশিত সময় গর্ভধারন করতে চায়।
পরিবার পরিকল্পনা সেবা বলতে শিক্ষাগত, ব্যাপক স্বাস্থ্য ও সামাজিক কমসূচীকে বোঝায় যার মাধ্যমে প্রত্যেকটি স্বতন্ত্র ব্যক্তি তাদের সন্তান সংখ্যা ও দুই সন্তানের ব্যবধান সম্পর্কে স্বাধীনভাবে সিধান্ত নেবার যোগ্যতা অর্জন করে।
সন্তান সংখ্যা বৃদ্ধির মাধ্যমে সময়, সামাজিক,অর্থনৈতিক এবং পরিবেশগত নিরাপত্তার প্রয়োজনীয়তা বৃদ্ধি পায়। পরিবার পরিকল্পনার গ্রহণ করায় এসকল সম্পদের সার্থক ব্যবহার নিশ্চিত করা হয়। বাংলাদেশের তথা সারা বিশ্বের জনসংখ্যা বৃদ্ধি পৃথিবীকে বসবাসের অনুপোযোগী এবং সমস্যা সংকূল করে তুলছে। তাই সংখ্যা বৃদ্ধি রোধ অথবা পরিমিত সন্তান জন্ম দান করে পৃথিবীর ভারসাম্য আনায়নে পরিবার পরিকল্পনা আবশ্যক।
মায়ের বয়স অন্তত ১৮ বছর না হওয়া পর্যন্ত অপেক্ষা করলে সন্তানের স্বাস্থ্য ও মাতৃস্বাস্থ্য ভাল থাকে। মাতৃত্ব সংক্রান্ত মৃত্যুর হার কমে আসে এবং পরিকল্পিত সন্তান বেশি মেধাবী ও স্বাস্থ্যবান হয়ে থাকে।
ডাকোটা ফ্যানিং

হ্যানা ডাকোটা ফ্যানিং () (জন্ম: ২৩ ফেব্রুয়ারি, ১৯৯৪) একজন মার্কিন অভিনেত্রী। তিনি শুধু ডাকোটা ফ্যানিং নামেই বেশি পরিচিত। তিনি আলোচনায় আসেন মূলত "আই এম স্যাম" (২০০১) চলচ্চিত্রে অনবদ্য অভিনয় করার জন্য। এছাড়া একজন শিশু অভিনেত্রী হিসেবে তিনি অনেক বড় মাপের চলচ্চিত্রে অভিনয় করেছেন। এসকল চলচ্চিত্রের মধ্যে আছে, "ম্যান অন ফায়ার" (২০০৪), "ওয়ার অফ দ্য ওয়ার্ল্ডস" (২০০৫), "চারলোট’স ওয়েব" (২০০৬) ইত্যাদি। এছাড়া "হাউন্ডডগ", "দ্য সিক্রেট লাইফ অফ বিস" চলচ্চিত্রগুলোতে তিনি শিশু অভিনেত্রীর শ্রেণী থেকে বেরিয়ে আরেকটু বয়স্ক চরিত্রে অভিনয় করেন। অভিনয়ের জন্য তিনি বিভিন্ন পুরস্কার ও স্বীকৃতি লাভ করেছেন। এর মধ্যে উল্লেখযোগ্য সবচেয়ে কম বয়সী অভিনেত্রী হিসেবে স্ক্রিন অ্যাক্টরস গিল্ড পুরস্কারের জন্য মনোনয়ন।
যুক্তরাষ্ট্রের জর্জিয়া অঙ্গরাজ্যের কনিয়ার শহরে ডাকোটা ফ্যানিংয়ের জন্ম। তার মা জয় আরিংটন একজন পেশাদার টেনিস খেলোয়াড় এবং বাবা স্টিভ ফ্যানিং একজন বেইসবল খেলোয়াড় ছিলেন। তিনি সেন্ট লুইস কার্ডিনাল দলের হয়ে মাইনর লিগ বেইসবল খেলতেন। বর্তমানে তিনি ক্যালিফোর্নিয়ার লস অ্যাঞ্জেলসে ইলেকট্রনিক্সের দোকানে বিক্রয়কর্মী হিসেবে কাজ করেন। ফ্যানিংয়ের নানা রিক আরিংটন একজন প্রাক্তন মার্কিন ফুটবলার, ও খালা জিল আরিংটন পেশায় ইসপিএন টিভি চ্যানেলের একজন প্রতিবেদক। এল ফ্যানিং ডাকোটার বড় এক বোন আছে। তিনিও পেশায় একজন অভিনেত্রী।
ডাকোটার বাবা মেয়ের নাম ‘ডাকোটা’ রাখতে চেয়েছিলেন এবং মা রাখতে চেয়েছিলেন ‘হ্যানা’। পরবর্তীতে তাদের দুজনের পছন্দের নামই মেয়ের নামে স্থান পায়।
ফ্যানিংয়ের মাঝে জার্মান ধাচ রয়েছে, এবং তার নামের শেষাংশ এসেছে আইরিশ ভাষা থেকে। ধর্মীয় দিক থেকে ফ্যানিং ও তার পরিবার সাউদার্ন ব্যাপটিস্টের অনুসারী। তিনি ক্যালিফোর্নিয়ার নর্থ হলিউডের ক্যাম্পবেল হল স্কুলে পড়াশোনা করেন। এছাড়াও তিনি সেখানকার চিয়ারলিডিং দলেরও সদস্য।
স্ট্যান্ড অ্যান্ড সিং অফ জাম্বিয়া, প্রাউড অ্যান্ড ফ্রি

স্ট্যান্ড অ্যান্ড সিং অফ জাম্বিয়া, প্রাউড অ্যান্ড ফ্রি (ইংরেজি: Stand and Sing of Zambia, Proud and Free) জাম্বিয়ার জাতীয় সঙ্গীত। ১৯৬৪ সালে একে অবলম্বন করা হয়েছিল। এটি গানের কথা সমবেতভাবে লিখিত হয়েছে এবং সুর দিয়েছেন Enoch Mankayi Sontonga।
১৮৯৭ সালে, ঙ্কোসি সিকেলেল' ইয়াফ্রিকা (God Bless Africa), এর সুর একজন দক্ষিণ আফ্রিকান "Enoch Mankayi Sontonga" রচনা করেছেন। গানের কথা রচনা করা হয়েছে, জাম্বিয়ান প্রতিফলিত হওয়া স্বাধীনতার সময় অথবা পরে, সোনটোঙ্গার গানের কথাতে যেটি একটি আস্ত হিসেবে আফ্রিকাতে উল্লেখ করে।
ইউসাকো

ইউসাকো (ইংরেজি: United States of America Computing Olympiad; সংহ্মেপে: USACO) হল কম্পিউটার প্রোগ্রামিং প্রতিযোগিতা যা মূলত মার্কিন যুক্তরাষ্ট্রের মাধ্যমিক শ্রেণীর ছাত্রদের জন্য অনুষ্ঠিত হয়ে থাকে। এখানে বছরব্যাপী বিভিন্ন প্রতিযোগিতা হয় যাতে প্রতিযোগিরা ধাপে ধাপে ভাল করার মাধ্যমে পরবর্তী পর্যায়ের জন্য বিবেচিত হয়।অংশগ্রহণকারীরা এখানে সি,সি++,জাভা (প্রোগ্রামিং ভাষা) এবং প্যাস্‌কেল এ চারটি ভাষায় তাদের প্রোগ্রাম জমা দিতে পারে। ইউসাকো ১৯৯৩ সালে ডন পিয়েল (Don Piele) প্রতিষ্ঠা করেন যা বর্তমানে রব কোলস্টাড (Rob Kolstad) দ্বারা পরিচালিত হচ্ছে।
ইউসাকোর ওয়েবসাইটে বিভিন্ন প্রোগ্রামিং সমস্যা দেয়া থাকে যার মাধ্যমে একজন আগ্রহী ব্যক্তি তার প্রোগ্রামিং দক্ষতা বৃদ্ধি করতে পারে। এখানে প্রায় ১০০টি অ্যালগরিদমিক সমস্যা ছাড়াও বিভিন্ন কলাম আছে যা প্রোগ্রামিং সমস্যা সমাধানে খুবই কার্যকর (যেমন-greedy algorithom, গতিশীল প্রোগ্রামিং, অণুসন্ধান কৌশল ইত্যাদি)। বিশ্বের বিভিন্ন দেশ থেকে বিপুল পরিমাণ আগ্রহী শিক্ষার্থী, বিশেষত যারা জাতীয় ও আন্তর্জাতিক প্রোগ্রামিং অলিম্পিয়াডে (International Informatics Olympiad-IOI) অংশ নিতে চায়, তারা এই প্রস্তুতিমূলক সমস্যা সমাধানে অংশগ্রহণ করে।
প্রতি বছর এতে ছয়টি অনলাইন প্রতিযোগিতা অনুষ্ঠিত হয় যেখানে তিনটি অথবা ৪টি সমস্যা ৩ঘণ্টার মধ্যে সমাধান করতে হয়।এ প্রতিযোগিতা কঠোরভাবে পর্যবেক্ষণ করা হয় এবং অসাধু পন্থা অবলম্বঙ্কারীদের আজীবন নিষিদ্ধ করা হয়।
সমস্যার সমাধান যাচাইকরণের পাশাপাশি এতে আরো কিছু বাধ্যবাধকতা,যেমন-সমাধান প্রদর্শনের সময়(runtime) এবং তথ্য সংরক্ষণের সীমাবদ্ধতাও(memory usage) যাচাই করা হয়।এখানে নম্বরের বণ্টন সুষম নয়।কঠিন সমস্যা এবং কঠিন পরীক্ষণ(test case) এর জন্য অধিক নম্বর বরাদ্দ থাকে।এ প্রতিযোগিতাগুলো বেশ কঠিন হয় এবং অন্য প্রোগ্রামিং প্রতিযোগিতার তূলনায় এতে প্রাপ্ত গড় নম্বর অনেক কম থাকে।
আন্তর্জাতিক ইনফরমেটিক্স অলিম্পিয়াড এর যুক্তরাষ্ট্রের দল নির্বাচনের জন্য আরেকটি প্রতিযোগিতা হয় যার নাম ইউ এস ওপেন।
লাঁজরি

লাঁজরি () নারীদের জন্য নির্মিত এক প্রকার ফ্যাশনেবল ও পরিচিত অন্তর্বাসের নাম। এটি এসেছে ফরাসি শব্দ ‘"লাঁজ" ’ () থেকে, যার অর্থ ‘ধৌত করা যায় এমন’। যেমন: ফরাসি অর্থ ‘ধৌত করো’। লিন () দ্বারা ধৌত করার উপযোগী লিনেন জাতীয় কাপড়কে বোঝানো হয়। প্রথমত মিশর ও পরবর্তীতে ভারত থেকে তুলা আমদানীর আগ পর্যন্ত ইউরোপে লিনেন জাতীয় কাপড় দ্বারাই অন্তর্বাস তৈরি করা হতো।
ল্যানজারির ধারণা ব্যপ্ত হতে শুরু করে উনিশ শতকের শেষ দিকে। লুসিলের লেডি ডাফ-গর্ডন হচ্ছে ল্যানজারি শিল্পের অন্যতম একজন অগ্রদূত। তিনি নারীদের রক্ষণশীল কর্সেট থেকে বেরিয়ে এসে অন্যান্য ল্যানজারি পরিধানে ভূমিকা রেখেছেন। বিশ শতকের প্রথম অর্ধাংশ পর্যন্ত নারীরা অন্তর্বাস পরিধান করার চলকে গ্রহণ করেছেন মূলত তিনটি কারণে:
ক্রিনোলিন আবিস্কারের আগে নারীদের অন্তর্বাস ছিলো অনেক বড়সড় ও স্থুলাকায়। বিশ শতকের পোশাক শিল্পের উন্নতির ছোঁয়ায় অন্তর্বাস আরও ছোট ও আরও সহজে পরিধেয় হয়ে ওঠে। ১৯৬০-এর দশকে কিছু বিতর্কিত ল্যানজারি নির্মাতা প্রতিষ্ঠানের (যেমন: ফ্রিডরিক’স অফ হলিউড) ল্যানজারিকে গ্ল্যামারাইজ করার কারণে আস্তে আস্তে ল্যানজারির ডিজাইন ও প্রকারে যৌন আবেদনের ছোঁয়া আসতে থাকে। একুশ শতকে এসে ল্যানজারি শিল্প বেশখানিকটা বিস্তৃত হয়।
একুশ শতকের ল্যানজারির বাজারে প্রযুক্তির একটি বড় স্পর্শ রয়েছে। যেমন: বিভিন্ন ধরনের সূতা বিভিন্ন ডিজাইনের ল্যানজারি নির্মাণে ভূমিকা রেখেছে। এর মধ্যে আছে লেসার-কাট সিমলেস ব্রা, মল্ডেড টি-শার্ট ব্রা। ডিজাইনাররা সমৃদ্ধ ও আরামদায়ক কাপড়ের দিকে ঝুঁকছেন। লেস এমব্রয়ডারি ও বিভিন্ন রংয়ের বিন্যাস ঘটানোর মাধ্যমে বিভিন্ন ডিজাইনের ল্যানজারি তৈরি করা হচ্ছে।
২০০৩ সালে বিশ্বব্যাপী ল্যানজারির বাজারের অর্থমূল্য ছিলো প্রায় ২,৯০০ কোটি মার্কিন ডলার। ২০০৫ সালে মোট বাজারের মধ্যে বক্ষবন্ধনীর (ব্রেসিয়ার বা ব্রা) অংশ ছিলো প্রায় ৫৬%, ও ব্রিফের অংশ ছিলো প্রায় ২৯%। বিশ্বের সর্ববৃহৎ ল্যানজারি নির্মাতা প্রতিষ্ঠান ভিক্টোরিয়া’স সিক্রেট উত্তর আমেরিকায় বিপুল পরিমাণ ব্যবসা করে। এদিকে ইউরোপীয় বাজারে রাজত্ব করে ট্রায়াম্ফ ইন্টারন্যাশনাল ও ডিবি অ্যাপারেলের মতো বড় বড় প্রতিষ্ঠান।
সেলেনা

সেলিনা কুইন্তানিল্লা পেরেজ একাধারে একজন স্পেনীয়-আমেরিকান পপ গায়িকা এবং গীতিকার, অভিনেত্রী, মুখপাত্র, ফ্যাশন ডিজাইনার (জন্ম : ১৬ এপ্রিল, ১৯৭১ খ্রিষ্টাব্দ; মৃত্যু: ৩১ মার্চ, ১৯৯৫ খ্রিষ্টাব্দ) ছিলেন। 'সেলিনা' নামেই তিনি বেশি পরিচিত ছিলেন। তাকে 'তেজানো সংগীতের রানি' বলা হত। তিনি বিশ শতকের শেষ ভাগের মেক্সিকো-মার্কিন সাংস্কৃতিক জগতের সাড়া জাগানো সংগীত শিল্পী ছিলেন। 'বিলবোর্ড' পত্রিকা তাকে গত শতকের শেষ দশকের শ্রেষ্ঠ লাতিন শিল্পী বলেছে। শুধু তাই-ই নয়, লাতিন সংগীত জগতের সর্বকালের সেরা শিল্পীর আসনে তাকে বসানো হয়।
কুইন্তানিল্লা পরিবারের সর্বকনিষ্ঠ শিশু হিসেবে সেলিনা ১৯৮০ খ্রিষ্টাব্দে মাত্র নয়-বছর বয়সে সংগীত জগতে যাত্রা শুরু করেন। তখন তিনি 'সেলিনা ওয়াই লস দিনোস' ব্যান্ডের সদস্য; যেখানে তার বোন সুজেট কুইন্তানিল্লা এবং ভাই এবি কুইন্তানিল্লা যুক্ত ছিলেন। তিনি পেশাদার সংগীতশিল্পী হিসেবে গান রেকর্ড করেন ১৯৮২ খ্রিষ্টাব্দে। তার জনপ্রিয়তা বাড়তে থাকে ১৯৮৭ খ্রিষ্টাব্দে বর্ষসেরা সংগীতশিল্পী হিসেবে 'তেজানো সংগীত পুরস্কার' প্রাপ্তির পর। আশ্চর্যজনকভাবে একাদিক্রমে নবমবার তিনি এই পুরস্কার পেয়ে ইতিহাস গড়েছেন। মিডিয়া আউটলেটগুলি তার পোশাকের ম্টাইল এর জন্য তাকে "তেজানো ম্যাডোনা" বলে ডাকে। ১৯৯৫ সালের ৩১ মার্চ সেলিনার নিজের ভক্ত ও ম্যানেজার ইয়োলান্ডা সালডিভার সেলিনাকে গুলি করে হত্যা করে৷
তথ্যসূত্র: উইকিপিডিয়া
ওয়ালথার

কার্ল ভ্যাল্টার জিএমবিএইচ স্পোর্টঅফেন বা ওয়ালথার () হচ্ছে একটি জার্মান আগ্নেয়াস্ত্র প্রস্তুতকারী প্রতিষ্ঠান। প্রায় ১০০ বছরেরও বেশি সময় ধরে পিস্তলের উন্নয়নে এই প্রতিষ্ঠানটি গুরুত্বপূর্ণ ও আলোচিত ভূমিকা রেখে এসেছে। এর কিছু অস্ত্র অনেকটা কিংবদন্তির শামিল। এর মধ্যে আছে পিপিকে ও পি৯৯। এ দুটো মডেলের পিস্তলই বিখ্যাত কাল্পনিক চরিত্র জেমস বন্ডের ব্যবহারের কারণে বিশেষভাবে পরিচিত। এছাড়াও দ্বিতীয় বিশ্বযুদ্ধের সময় জার্মান বাহিনীর একটি আদর্শ সাইডআর্ম ছিলো ওয়ালথার নির্মিত পি৩৮।
জার্মান ভাষায়, ইংরেজি -এর উচ্চারণ বাংলা "ভ"-এর মতো, এবং ইংরেজি -এর উচ্চারণ হচ্ছে "ট"। তাই এর প্রকৃত উচ্চারণ "ভাল্টার"। তাই জার্মান উচ্চারণ সম্পর্কে অজ্ঞাত ইংরেজিভাষীরা এটিকে "ওয়ালথার" উচ্চারণ করে থাকেন।
১৮৮৬ সালে কার্ল ভ্যাল্টার জার্মানির জেলা-মেহলিসে এই কোম্পানির গোড়াপত্তন করেন। বর্তমানে এটি জার্মান শহর থুরিনজিয়ায় অবস্থিত। প্রথমে প্রতিষ্ঠানটি মূলত শিকার এবং নিশানা পরীক্ষণের জন্য ব্যবহৃত রাইফেল তৈরি করতো। ১৯৮০ সালে ফ্রিট্‌জ ভ্যাল্টারের প্রচেষ্টায় প্রতিষ্ঠানটি পিস্তল তৈরি শুরু করে। ফ্রিটজ ভ্যাল্টার ছিলেন কার্ল ভ্যাল্টারের বড় ছেলে। প্রথম থেকে পঞ্চম, ও সপ্তম থেকে নবম মডেলগুলোর ক্যালিবারগুলো ছিলো ৬.৩৫ থেকে ৭.৬৫-এর মধ্যে। ষষ্ঠ মডেলটি ৯মিমি লিউগার পিস্তলের সাথে সাদৃশ্য রেখে তৈরি করা হয়। এটি ব্লোব্যাক ধরনে অপারেশন পরিচালনা করতো। এই মডেলটি ব্যবসায়িকভাবে সাফল্য অর্জন করতে পারেনি। এ মডেলের পিস্তল তৈরি হয় প্রায় ১০০০। ১৯২৯ সালে প্রতিষ্ঠানটি জনপ্রিয় পুলিস পিস্তল বা পিপি মডেলের পিস্তল তৈরি করা শুরু করে। একই ধারাবাহিকতায় ১৯৩১ সালে পিপিকে () মডেলের পিস্তল তৈরি করে। পরবর্তীকালে ওয়ালথার .২২ লং রাইফেল, .৩২ এসিপি (সবচেয়ে প্রচলিত ক্যালিবার), .৩৮০ এসিপি, এবং সামান্য পরিমাণে .২৫ এসিপি ক্যালিবারেরও পিপি ও পিপিকে পিস্তল তৈরি করে। ওয়ালথারের পিপি মডেলের জন্য উৎপাদিত বাড়তি যন্ত্রাংশ এখন পর্যন্ত কোনো পিস্তল জন্য পিস্তলের জন্য উৎপাদিত বাড়তি যন্ত্রাংশের মধ্যে সর্বোচ্চ। এর উৎপাদনের উচ্চ মানসম্পন্নতা বাজার থেকে লিউগার পি০৮ মডেল পিস্তল সরিয়ে এক কর্তৃত্ব দখল করে। পরবর্তীকালে ১৯৩৮ সালে জার্মান রাইখের সহায়তায় স্বাক্ষরিত এক চুক্তিতে ৯মিমি-এর প্রযুক্তিগত বৈশিষ্ট্য ওয়ালথারে সংযুক্ত হয়, ও ৯৬০ গ্রাম বিশিষ্ট ৯মিমি পি৩৮ মডেলের পিস্তল তৈরি হয়।
দ্বিতীয় বিশ্বযুদ্ধ চলাকালে ১৯৪২ থেকে ১৯৪৫ সাল পর্যন্ত ওয়ালথার নিউয়েনগাম কনসেন্ট্রেশন ক্যাম্পের বন্দীদের তাদের নিজস্ব কারখানায় দাস শ্রমিক হিসেবে ব্যবহার করেছিলো।
ওয়ালথার যুদ্ধাস্ত্র হিসেবে ব্যবহৃত হয়, এমন ছুরিও তৈরি করে।
জয়যাত্রা

জয়যাত্রা ২০০৪ সালে মুক্তিপ্রাপ্ত একটি বাংলাদেশী চলচ্চিত্র। বাংলাদেশের বিখ্যাত সম্পাদক, কাহিনিকার ও চলচ্চিত্র পরিচালক আমজাদ হোসেনের কাহিনি নিয়ে সংলাপ, চিত্রনাট্য ও পরিচালনা করেছেন তৌকির আহমেদ। এটি তার পরিচালিত প্রথম পূর্ণদৈর্ঘ্য চলচ্চিত্র। বাংলাদেশের স্বাধীনতা যুদ্ধ ভিত্তিক এই ছবিটি প্রযোজনা ও পরিবেশনা করেছে ইমপ্রেস টেলিফিল্ম। জয়যাত্রা বাংলাদেশের স্বাধীনতা যুদ্ধকালীন একদল মানুষের হাসি-কান্না, সুখ-দুঃখ, মৃত্যু ও বেঁচে থাকার সংগ্রামের গল্প। ছবিটিতে বিভিন্ন চরিত্রে অভিনয় করেছেন বিপাশা হায়াত, আজিজুল হাকিম, মাহফুজ আহমেদ, হুমায়ুন ফরীদি, তারিক আনাম খান, আবুল হায়াত, মেহবুবা মাহনূর চাঁদনী।
ছবিটি পরিচালনা করে শ্রেষ্ঠত্বের স্বীকৃতি স্বরূপ পরিচালক তৌকির আহমেদ ২৯তম জাতীয় চলচ্চিত্র পুরস্কারে শ্রেষ্ঠ চলচ্চিত্র, শ্রেষ্ঠ পরিচালক ও শ্রেষ্ঠ চিত্রনাট্যকারের পুরস্কার লাভ করেন। এছাড়া ছবিটি শ্রেষ্ঠ কাহিনিকার, শ্রেষ্ঠ সঙ্গীত পরিচালক, শ্রেষ্ঠ পার্শ্বচরিত্রে অভিনেত্রী ও শ্রেষ্ঠ চিত্রগ্রাহক বিভাগে পুরস্কার লাভ করে।
১৯৭১- এপ্রিল মাসের প্রথম সপ্তাহ। যুদ্ধের বিভীষিকা যখন ছড়িয়ে পড়েছে বাংলার গ্রাম থেকে গ্রামান্তরে। হাজার বছরের শাশ্বত বাংলা মুহুর্তেই পরিণত হয় বিরাণ শ্বশানে। প্রাণভয়ে পলায়নয়ত একদল সাধারণ মানুষ আশ্রয় নেয় একটি নৌকায়। তাদের বেঁচে থাকার সংগ্রামের মধ্যে দিয়েই এগিয়ে যায় গল্প, কিন্তু শুধু বেঁচে থাকা নয় ক্রমেই রুখে দাঁড়াবার স্পৃহা জাগ্রত হয় তাদের হৃদয়ে।
জয়যাত্রা - একদল মানুষের হাসি-কান্না, সুখ-দুঃখ, ব্যথা মৃত্যু ও বেঁচে থাকার সংগ্রামের গল্প।
জয়যাত্রা ছবির সংগীত পরিচালনা করেছেন সুজেয় শ্যাম।
জয়যাত্রা ছবির ভিসিডি ও ডিভিডি বাজারজাত করেছে "জি-সিরিজ"।
ঢাকা আন্তর্জাতিক চলচ্চিত্র উৎসব - ২০০৬
র‌্যাপিড অ্যাকশন ফোর্স

র‍্যাপিড অ্যাকশন ফোর্স বা র‍্যাফ হল ভারতের অভ্যন্তরীণ নিরাপত্তা সংস্থা, যা দাঙ্গা মোকাবিলা ও শান্তি রক্ষার উদ্দেশ্য গঠিত। এটি সেন্ট্রাল রিজার্ভ পুলিশ ফোর্স(সিআরপিএফ) এর বিশেষ একটি শাখা। ১৯৯১ সালের ১১ ডিসেম্বর এটির প্রতিষ্ঠা হয়।
র‍্যাফ ১৯৯১ সালের ১১ ডিসেম্বর প্রতিষ্ঠিত হয়, এর সদর দপ্তর ছিল নয়াদিল্লিতে। দাঙ্গা, ভিড় নিয়ন্ত্রণ, উদ্ধার ও ত্রাণ কার্যক্রম এবং সংশ্লিষ্ট অস্থিরতা মোকাবেলা করার জন্য এটি ১৯৯২ সালের ৭ অক্টোবর সম্পূর্ণরূপে এটি কার্যকর হয়। ১৯৯২ সালের অক্টোবরের মধ্যে এর প্রথম পাঁচটি ব্যাটালিয়ন গঠন করা হয় এবং ১৯৯৪ সালের এপ্রিলে আরও ৫টি ব্যাটালিয়ন যোগ করা হয়। ২০০৩ সালের অক্টোবরে, ১১ বছর কাজ করার পর, বাহিনীটিকে রাষ্ট্রপতির পতাকা প্রদান করা হয়। ৯ নভেম্বর ২০১৩ তারিখে, উত্তর প্রদেশের মিরাটে র‍্যাফ একাডেমি অফ পাবলিক অর্ডার প্রতিষ্ঠিত হয়। ২০১৭ সালে, ভারত সরকার নতুন দিল্লি, হরিয়ানা, রাজস্থান, উত্তর প্রদেশ এবং বিহারে অতিরিক্ত পাঁচটি ব্যাটালিয়ন স্থাপনের অনুমোদন দেয়।
এই ইউনিটটি সাম্প্রদায়িক সহিংসতা, আইন-শৃঙ্খলা রক্ষাকারী বাহিনী, উৎসব ও নির্বাচনী দায়িত্ব এবং আন্দোলন মোকাবেলায় ব্যবহৃত হয়।
২০০৭-০৮ সাল থেকে RAF-এর ব্যবস্থাপনায় CRPF মহিলা ও পুরুষ কন্টিনজেন্টগুলি লাইবেরিয়া (UNMIL), মনরোভিয়া এবং জুয়েড্রুতে জাতিসংঘ শান্তিরক্ষা মিশনে নিয়োজিত রয়েছে। সিআরপিএফ মহিলা ফর্মড পুলিশ ইউনিট ছিল বিশ্বের প্রথম ধরণের, যা জাতিসংঘ শান্তিরক্ষা মিশনের তত্ত্বাবধানে মোতায়েন করা হয়েছিল।
র‍্যাফ সরকারের মানবিক দিক প্রদর্শন করতে এবং দেশব্যাপী বন্যা, ভূমিকম্প, ঘূর্ণিঝড় এবং মহামারীর প্রাদুর্ভাবের সময় দ্রুত উদ্ধার ও ত্রাণ কার্যক্রম পরিচালনা করে জনগণের সঙ্গে সম্পর্ক তৈরি করতে সফল হয়েছে।
২০০৮ সালের নভেম্বরে মুম্বাই সন্ত্রাসী হামলার সময়, র‍্যাফ ওবেরয় ট্রাইডেন্ট এবং তাজমহল হোটেলের আশেপাশের এলাকাগুলি ঘিরে রাখার কাজে জড়িত ছিল। ২০০১ সালে ভারতীয় সংসদ আক্রমণের সময় সাহসিকতার জন্য ৮৮ মহিলা ব্যাটালিয়নের কমলেশ কুমারীকে মরণোত্তর অশোক চক্রে ভূষিত করা হয়েছিল।
মধুপুর জাতীয় উদ্যান

মধুপুর জাতীয় উদ্যান বাংলাদেশের অন্যতম একটি জীববৈচিত্র্যপূর্ণ উন্মুক্ত উদ্যান। টাঙ্গাইলের মধুপুর উপজেলায় অবস্থিত এই বনকে জাতীয় উদ্যান ঘোষণা দেয়া হয় ১৯৬২ খ্রিষ্টাব্দে। নিসর্গপ্রেমীদের কাছে মধুপুরের জাতীয় উদ্যান বাংলাদেশের অন্যতম পর্যটন স্থান।
রাজধানী শহর ঢাকা থেকে ১২৫ কিলোমিটার দূরে টাঙ্গাইলের মধুপুর উপজেলায় অবস্থিত। টাঙ্গাইল জেলা শহর থেকে ময়মনসিংহ যাবার পথে রসুলপুর মাজার নামক স্থানে গিয়ে মধুপুর জাতীয় উদ্যানের প্রধান ফটক বামদিকে দেখতে পাওয়া যায়। ফটকের পাশেই মধুপুর জাতীয় উদ্যান রেঞ্জ অফিস ও সহকারী বন সংরক্ষকের অফিস অবস্থিত। সেখান থেকে অনুমতি নিয়ে বনের ভিতর ঢুকতে হয়। এই উদ্যান ১৯৮২ সালের হিসাব অনুযায়ী ৮,৪৩৬ হেক্টর এলাকাজুড়ে বিস্তৃত হলে। এটি পূর্বের আয়তন থেকে অনেক ছোট হয়ে এসেছে অনেকের মতে এটি প্রায় অর্ধেক। এই উদ্যান মূলত বিস্তৃত শালবনের খানিকটা অংশ নিয়ে গঠিত।
শাল, বহেড়া, আমলকি, হলুদ, আমড়া, জিগা, ভাদি, অশ্বথ, বট সর্পগন্ধা, শতমূলী, জয়না, বিধা, আজুকি/ হারগাজা, বেহুলা প্রভৃতি নানা জাতের বৃক্ষরাজিতে শোভিত এই উদ্যান। এছাড়াও বিভিন্ন প্রজাতির পাহাড়ি আলু, শটি আর নাম না জানা বিভিন্ন ধরনের লতাগুল্ম।
এই বন পূর্বে চিতাবাঘ এর প্রিয় আবাস্থল ছিল ও বিস্তৃতিও ছিল বিশাল তবে বর্তমানে বানর, বুনো শূকর, মুখপোড়া হনুমান, চিত্রা হরিণ, মায়া হরিণ, শিয়াল, বন বিড়াল, মেছোবাঘ, বনরুই সহ ৯ প্রজাতির স্তন্যপায়ী; লাল বনমোরগ, কাঠময়ূরসহ ৩৮ প্রজাতির পাখি, ৪ প্রজাতির উভচর ও কয়েক প্রজাতির সরীসৃপ পাওয়া যায়। বনের ঠিক মাঝখানে লহরিয়া বিট অফিসের কাছে রয়েছে একটি হরিণ প্রজনন কেন্দ্র।
বাংলাদেশের জাতীয় উদ্যান

বাংলাদেশের জাতীয় উদ্যান বলতে বাংলাদেশ বন্যপ্রাণী (সংরক্ষণ) (সংশোধন) আদেশ ১৯৭৪-এর ২নং অনুচ্ছেদের 'জ' ধারা অনুযায়ী বোঝানো হয় মনোরম ও প্রাকৃতিক সৌন্দর্যবিশিষ্ট অপেক্ষাকৃত বৃহত্তর এলাকা, যার মুখ্য উদ্দেশ্য প্রাকৃতিকভাবে সুন্দর চিত্রানুগ দৃশ্য, উদ্ভিদকুল রক্ষা এবং সংরক্ষণ করা ও যেখানে বিনোদন, শিক্ষা এবং গবেষণার জন্য জনসাধারণের প্রবেশ অনুমতি দেওয়ার ব্যবস্থা থাকে।
বাংলাদেশের, রাষ্ট্রীয়ভাবে ঘোষিত "জাতীয়" উদ্যানটি হলো ভাওয়াল জাতীয় উদ্যান।
বাংলাদেশে মোট ১৯টি উদ্যানকে "জাতীয় উদ্যান" ঘোষণা করা হয়েছে। সেগুলো হলো:
জাতীয় উদ্যান

জাতীয় উদ্যান হল মনোরম এবং প্রাকৃতিক সৌন্দর্যমণ্ডিত তুলনামূলকভাবে বৃহত্তর এলাকা যার মুখ্য উদ্দেশ্য জনসাধারণকে শিক্ষা, গবেষণা ও বিনোদনের অনুমতি প্রদান এবং উদ্ভিদ ও বন্যপ্রাণীর প্রাকৃতিক পরিবেশ ও সুন্দর নয়নাভিরাম দৃশ্য সংরক্ষণ করার উদ্দেশ্যে ব্যবস্থাপনা করা।
বাংলাদেশে রাষ্ট্রীয়ভাবে ঘোষিত জাতীয় উদ্যানটি হল ভাওয়াল জাতীয় উদ্যান। বাংলাদেশে সর্বমোট ২০টি উদ্যানকে জাতীয় উদ্যান ঘোষণা করা হয়েছে। ভারতে ৯৭টি অরণ্যকে জাতীয় উদ্যান ঘোষণা করা হয়েছে এবং ১৬৬ আরো অরণ্যকে জাতীয় উদ্যান ঘোষণার চেষ্টা চলছে।
জাতীয় উদ্যান ঘোষণা করার মাধ্যমে নিশ্চিত করা হয়:
১। সেই এলাকার বন্যপ্রাণী যেন ধ্বংস না হয়।
২। পশুপাখিদের শান্তি ও নিরাপত্তা বিঘ্নিত হতে পারে এমন কাজ থেকে যেন এই বনাঞ্চল মুক্ত থাকে। বাইরে থেকে শিকারিরা যাতে এই নিরাপত্তা বলয়ে প্রবেশ না করতে পারে।
৩। ভারতে গবেষণার উদ্দেশ্যে শিকার করার বিশেষ অনুমতি নেওয়া যেতে পারে।
এই বিধি বিভিন্ন দেশে বিভিন্ন রকম। ভারতে কোনো অরণ্য যদি একাধিক রাজ্যে বিস্তৃত থাকে, সংশ্লিষ্ট রাজ্য দায়িত্ব গ্রহণে অপারগ হয় অথবা জীব বৈচিত্রে বিশেষ সমৃদ্ধ হয় তাহলে থাকে জাতীয় উদ্যানের মর্যাদা দেওয়া হয়।
আলফা কলা ও টিন‌টিন

আলফা কলা ও টিন‌টিন বা বর্ণশিল্প রহস্য () দুঃসাহসী টিন‌টিন সিরিজের শেষ কমিক্স। ১৯৭৬ সালে বিপ্লবীদের দঙ্গলে বের হওয়ার পর আর কোন কমিক্স পুর্ণাঙ্গ আকারে বের হয় নি। এই কমিক্সের কাজ চলাকালীন ১৯৮৩ সালের ৩রা মার্চ ব্রাসেলসে হার্জে মারা যান। মাত্র ৪২ পাতার খসড়া ও প্রাথমিক স্কেচ থেকে এই কমিক্স তৈরি করা হয়।১৯৮৬ সালে এটি প্রকাশ করা হয়। ১৯৯০ সালে এটি ইংরেজিতে প্রকাশিত হয়। বাংলায় এই কমিক্স প্রকাশ হয়নি। এই কমিক্সে লাল, কালো ও নীল ফেল্ট কলমের কাজ আছে।
এই কমিক্সে রামো নাস নামে এক চিত্রকর জাল ছবি বাজারে বিক্রি করত। তার এই ছবি জাল করা গ্যালারি মালিকরাও ধরতে পারতেন না। এই কাজে হাত ছিল এন্ডাড্ডাইন আকাশ নামে একজন মিথ্যাবাদী আধ্যাত্মিক গুরু। কালো চশমা, টুপি ও দাড়ির আড়ালে তিনি আসলে ছিলেন ছদ্মবেশী রাস্তাপপুলাস, টিনটিনের প্রধান শত্রু। এই কমিক্সে তরল পলিয়েস্টার ঢেলে টিনটিনকে মূর্তিতে পরিণত করার এবং এর পরে তাকে বিক্রি করে দেওয়ার চেষ্টা চলছিল। এই অবস্থার পর কমিক্সটি আর লেখা হয়নি।
চন্দ্রলোকে অভিযান

চন্দ্রলোকে অভিযান () দুঃসাহসী টিন‌টিন সিরিজের ষোড়শ বই। ১৯৫০ সালে এই বই লেখা শুরু হয়। ১৯৫৩ সালে এই বই প্রকাশিত হয়। এই বইটিতে কল্প বিজ্ঞানমুলক কাজ দেখানো হয়েছে।
টিনটিন ও ক্যাপ্টেন হ্যাডক, প্রফেসর ক্যালকুলাসের আমন্ত্রণে সিল্ডাভিয়ায় আসেন। এরপর চন্দ্রাভিযান প্রকল্প ব্যাপারে তারা জানতে পারেন। ক্যালকুলাসের এই বিরাট কান্ডে দুজন প্রধান সহযোগীর নাম উলফ ও ব্যক্সটার। ইতোমধ্যে এই প্রকল্পের উপর গুপ্তচরগিরী শুরু হয়। তদন্ত করতে গিয়ে গুলিতে আহত হয় টিনটিন। অবশেষে সব বাধা কাটিয়ে চন্দ্রাভিযানে রওনা দেন ক্যালকুলাস ও তার সাথীরা। ভুলক্রমে তাদের সাথে রওনা দেয় জনসন আর রনসনও। কিন্তু পৃথিবীর সাথে যোগাযোগ বিচ্ছিন্ন হয়। তারপর কি হয় জানা যায় চাঁদে টিনটিন কাহিনীতে।